Analisis Teknikal GBP/NZD – Timeframe H1 – 30/8/2018

Pergerakan besar dapat dilihat pada sesi pasaran Asia hari ini melibatkan matawang NZD. Matawang Kiwi itu mengalami kejatuhan nilai setelah tinjauan oleh bank ANZ mecatatkan bacaan data keyakinan perniagaan jatuh ke paras terendah 10 tahun lalu. Ini akan memberikan lebih tekanan terhadap NZD dimana sebelum ini NZD melemah ekoran jangkaan kenaikan kadar faedah dilanjutkan ke Setember 2020 serta jangkaan RBNZ terhadap pertumbuhan ekonomi yang perlahan di New Zealand.
Namun sebelum itu, matawang GBP terlebih dahulu membuat kejutan dengan lonjakan nilai dalam pasaran mengatasi majoriti matawang utama yang lain. Matawang GBP sebelum ini dilihat berisiko dan didagangkan lemah telah menunjukkan perkembangan yang positif setelah komen yang dibuat oleh ketua perunding Brexit bagi Kesatuan Eropah (EU) Michel Barnier, yang menyatakan bahawa EU sedia menawarkan kerjasama dengan Britain yang belum pernah ditawarkan kepada negara lain.
Ini telah memberi keyakinan semula terhadap pelabur serta pasaran menjangkakan GBP akan kembali pulih pada September ini.
 Jika dilihat pada chart bagi pasangan matawang GBP/NZD, harga bergerak di antara julat support dan resistance 1.93300-1.91700 sejak minggu lalu sehingga semalam (Rabu). Namun pada awal sesi pasaran New York dibuka semalam, harga telah membuat lonjakan setelah GBP menguat berikutan reaksi positif pasaran terhadap krisis Brexit yang mula menunjukkan perkembangan yang baik.
Harga telah menembusi (breakout) paras resistance sebelum ini di 1.93300 dan pada sesi pasaran Asia hari ini harga terus menyambung lagi kenaikan menembusi (breakout) paras resistance 1.94500 di mana harga semasa bergerak di sekitar paras 1.95400 setakat jam 5 petang. Jika momentum kenaikan harga diteruskan oleh GBP/NZD, paras resistance terdekat yang berkemungkinan dicapai adalah di paras 1.97700 atau harga mungkin kembali ke paras 1.94500 dahulu sebelum kembali meneruskan kenaikannya.
Sebaliknya, jika pergerakan harga melawan arah, support yang menjadi tumpuan adalah pada paras sebelum ini di 1.91700 dan jika harga berjaya menembusinya (breakout), paras support seterusnya adalah di sekitar paras 1.89300. Ikuti perkembangan krisis Brexit bagi terus memantau pergerakan harga bagi pasangan matawang GBP/NZD.
Paras support: 1.92113, 1.90408, 1.89328.
Paras resistance: 1.94898, 1.95978, 1.97683.


Harga Minyak Turun, Bekalan Terlebih Dalam OPEC

Minyak mentah jatuh ke paras rendah baru kepada perdagangan dalam lingkungan $90 setelah pedagang menukar trend selepas laporan inventori EIA pada Rabu. Minyak mentah diniagakan pada 90.84 pagi ini. Harga minyak dunia turun pada hari Rabu dan menghampiri harga terendah dan terburuk dalam tempoh 2-tahun. Pelabur juga bimbang berita kes Ebola disahkan di Amerika Syarikat boleh menjejaskan perjalanan global.
 Institut Petroleum Amerika pada Selasa berkata inventori minyak minggu lepas turun 463,000 tong, stok petrol menurun 2.5 juta tong dan stok sulingan jatuh 1.8 juta tong. Inventori EIA rasmi menunjukkan bahawa stok simpanan minyak mentah di Amerika Syarikat menurun sebanyak 1.36 juta tong kepada 356.6 juta pada minggu berakhir 26 September. Pengimbangan laporan EIA itu adalah kenyataan Arab Saudi mengurangkan harga jualan rasmi November hadapan dan jualan minyak mentah ke Asia. Brent mentah jatuh sebanyak 0.5 peratus kepada $ 94.16. ‘Spread’ antara kedua-dua minyak mengecil kepada $3.29 yang terus menekankan pasaran.
Dari sudut lain pula terdapat banyak teori mengapa minyak berkelakuan begini. Salah satunya adalah kemungkinan bahawa ekonomi dunia perlahan, dengan kelemahan dilihat dalam kedua-dua rantau China dan Eropah (diburukkan lagi dengan keadaan di Rusia). Terdapat juga bukti bahawa bekalan adalah lebih besar dalam OPEC dari yang difikirkan. Dan kemudian ada juga sentimen umum yang kita lihat di pasaran sejak kebelakangan ini, dengan orang mula menjual saham dan membeli dolar (dan dalam ekuiti fakta di seluruh dunia adalah lebih rendah lagi hari ini).
Komoditi lain juga turut terjejas.


Berita Penting Dari Logam Hitam Yang Anda Perlu Tahu Segera!

Harga minyak mentah meningkat semula dalam sesi Asia menjelang prospek pembekuan bekalan yang masih belum dimuktamadkan.
Harga minyak mentah meningkat 0.24% kepada $46.17 setong di New York Merchantile Exchange. Sementara itu, brent mentah melonjak sebanyak 0.29%.
Minggu lepas, harga minyak mentah jatuh mendadak pada Jumaat berikutan ketidaktentuan pasaran terhadap prospek pembekuan bekalan ini.
 Keraguan sama ada pengeksport utama dunia ini akan mencapai persetujuan pada 30 November telah menyebabkan pelabur tidak memasuki pasaran. OPEC akan mengadakan pertemuan pada Rabu bertujuan untuk memuktamadkan isu yang sering menjadi tanda tanya pasaran ini sejak mesyuarat yang lepas lagi. Harga minyak yang rendah telah memberi tekanan kepada pasaran ini sejak selama lebih 2 tahun yang lepas.
Kumpulan ini cuba mendapatkan persetujuan kesemua anggota OPEC agar jumlah pengeluaran dapat diselaraskan.
Menurut seorang penganalisis di Nordea, pemotongan bekalan ini boleh menghantar harga minyak mentah menghampiri paras $60 setong sebelum penghujung tahun ini. Pun begitu, kegagalan untuk berbuat demikian boleh menyebabkan harga minyak kembali merosot kepada $40 setong.

Logam Kuning Kembali Rebound Dalam Sesi Ini Setelah Jatuh Mendadak Minggu lepas!


Ini Rupanya Punca USD Kembali Merosot

Kebanyakan matawang utama kembali stabil, tetapi masih didagangkan di sekitar paras terendah 9 setengah bulan berbanding raja matawang US dolar pada permulaan dagangan awal minggu.
Pada sesi Asia, indeks dolar mengurangkan sedikit keuntungannya pada 93.40 berbanding pesaing utama, selepas mencapai tahap tertinggi 93.73 untuk pertama kalinya sejak 4 November pada minggu lepas.
Optimisme pasaran untuk Federal Reserve (Fed), mula mengurangkan pembelian bon pada tahun ini kembali goyah selepas pembuat dasar Robert Kaplan yang sebelum ini menyokong pengurangan lebih cepat, dilihat bimbang dengan varian delta yang semakin cepat merebak.
Kaplan memberitahu pada hari Jumaat bahawa beliau mungkin perlu menyesuaikan pandangan untuk melakukan pengurangan sekiranya varian delta melambatkan pertumbuhan ekonomi secara material.
 Setakat ini, ia masih tidak memberi kesan material terhadap aktiviti pengguna, tetapi memberi impak kepada perlambatan dalam kembali ke pejabat yang mana ia mempengaruhi kemampuan untuk pengambilan pekerja kerana takut dijangkiti, dan mungkin akan menjejaskan pengeluaran, tambahnya lagi.
Susulan itu, pasaran saham AS yang didagangkan negatif, kembali berubah positif pada sesi New York Jumaat lalu, dan mendorong US dolar untuk berundur dari paras ketinggian yang dicapainya.
Tumpuan pasaran pada minggu ini terarah kepada ucapan Pengerusi Fed, Jerome Powell di acara tahunan simposium Jackson Hole yang akan diadakan secara maya berikutan kes Covid-19 yang semakin meningkat.
Matawang euro sedikit meningkat pada sesi Asia, namun kekal diniagakan di sekitar tahap terendah 9 setengah bulan pada 1.1708.


FED Berhenti “Bailout” Bank-Bank Besar Amerika

Fed secara rasmi telah menerima undang-undang baru yang akan mengehadkan keupayaannya untuk memberi pinjaman wang kecemasan kepada bank-bank. Secara teori, undang-undang baru ini telah membatalkan tanggapan bahawa yang Bank-Bank Besar Dunia/Wall Street Banks ‘too big to fail’. Ini bermaksud mereka possible untuk “gagal” kali ini. Realitinya, kerajaan perlu menyelamatkan mereka semasa krisis.
Sekatan baru dari Fed ini merupakan Akta Dodd-Frank tahun 2010, yang membawa gelombang reformasi selepas krisis kewangan. Untuk pengetahuan anda, Undang-undang ini digubal pada bulan Julai 2010, bertujuan untuk mengelakkan satu lagi krisis kewangan yang ketara dengan mewujudkan proses pengawalseliaan kewangan baharu yang menguatkuasakan ketelusan dan akauntabiliti dalam pelaksanaan kaedah-kaedah bagi perlindungan pengguna.
Jadi, di bawah rang undang-undang ini, mana-mana bank yang akan bangkrap atau kelihatan/hampir akan bankrap tidak lagi boleh menerima bantuan dana kecemasan dari Fed walaupun dalam keadaan apa sekalipun. Tambahan, jika undang-undang ini dilaksanakan sebelum berlakunya krisis kewangan sebelum ini, ia pasti akan menghalang Fed dari memberi pinjaman kepada syarikat gergasi AIG(AIG) dan Bear Stearns(Bank yang telah bankrap pada tahun 2008).

Ahli Politik Demokrat, Senator Elizabeth Warren menolak pembaharuan Fed untuk menamatkan pinjaman kecemasan kepada bank-bank yang memerlukan pinjaman. Dia tidak berfikir bahawa undang-undang baru ini akan membawa Fed lebih maju ke hadapan lagi. Beliau mengatakan,”Masih terdapat kelemahan bahawa Fed boleh mengekploitasi untuk menyediakan satu lagi ‘bailout’/bantuan kewangan melalui pintu belakang kepada institusi kewangan gergasi”.
 Pada pandangan awal, peraturan baru ini seperti tidak masuk akal. Jika bank akan bankrap, hasil dari pembayaran cukai dari warga Amerika tidak boleh membantu/menyelamatkan ia? Walau bagaimanapun, ia adalah penting untuk mengambil perhatian bahawa peraturan baru ini membolehkan Fed berkuasa menilai dengan sendiri firma mana yang boleh menerima bantuan kewangan. Jadi, Fed masih boleh memberi pinjaman kepada bank-bank yang dalam kecemasan, tetapi bank mesti berupaya untuk membayar balik bantuan pinjaman tersebut. Persoalannya, kegawatan sesebuah bank sangat sukar dinilai.
Dalam masa yang sama, Paul Ashworth, Ketua Ekonomi Amerika Syarikat di sebuah firma penyelidikan berkata,”Ia amat sukar untuk menilai dan menjangka pada masa sebenar bilakah sesebuah syarikat itu tidak mampu membayar hutang atau hanya menghadapi masalah kecairan kerana ia mustahil untuk mengetahui nilai aset sebenar sesebuah syarikat itu”.
Itulah sebabnya Warren mahukan garis panduan yang jelas.
“Terpulang kepada Kongres untuk menutup kelemahan mereka dan memastikan bahawa pinjaman kecemasan dari Fed adalah terhad untuk melindungi ekonomi dan bukan untuk menyelamatkan beberapa bank yang disukai sahaja,” Warren berkata.
Peraturan ini adalah yang terbaru dalam siri pembaharuan Fed untuk bank terbesar dalam usaha untuk mengelakkan krisis yang akan datang. Fed juga melakukan ‘ujian tekanan’ ke atas bank-bank untuk melihat bagaimana mereka merencana dan melaksanakan strategi dalam menangani senario krisis kewangan. Ia juga memaksa bank-bank untuk meningkatkan jumlah wang tunai mereka yang dirahsiakan untuk mengharungi detik-detik kecemasan akan datang. Peraturan ini sekaligus dilihat sebagai tanda amaran dari Fed kepada bank-bank besar supaya tidak mengharapkan lagi ‘Bailout’. Yellen menegaskan bahawa pinjaman kecemasan kepada bank-bank adalah pilihan terakhir. Yellen berkata Fed ‘telah lama mempunyai’ kuasa dalam pinjaman, tetapi ia hanya digunakan dengan ‘berhati-hati’ dan dalam ‘krisis kewangan yang teruk’.
Dapatkan bantuan modal berupa 100% bonus jika anda buka akaun dengan SaracenMarkets sekarang – KLIK SINI untuk Dapatkan Bonus Segera!


Alamak! USD Terus Berundur Lebih Rendah

US dolar menyusut lebih rendah di tengah-tengah ketidaktentuan dalam pasaran sementara mata wang utama lain pula dilihat masih berlegar di sekitar harga yang sama.
Kebimbangan terhadap kemelesetan yang semakin meningkat mendorong pelabur berhati-hati dan mengehadkan dagangan dalam pasaran.
Pengerusi Federal Reserve (Fed), Jerome Powell sebelum ini memberi amaran tentang kemungkinan kemelesetan akan berlaku ketika bank pusat terus berusaha untuk mengekang inflasi.
 Sementara itu, mata wang euro pula melonjak didorong oleh jangkaan bahawa Bank Pusat Eropah (ECB) akan meningkatkan kadar faedah untuk kali pertama dalam tempoh lebih satu dekad.
Perhatian pelabur kini ditumpukan kepada Forum Perbankan Pusat yang dianjurkan ECB di Portugal pada minggu ini. Presiden ECB Christine Lagarde, Jerome Powell dan Gabenor Bank Pusat England (BOE) Andrew Bailey akan menyertai forum tersebut dan bercakap pada hari Rabu.
Dalam pada itu, mata wang komoditi, dolar Aussie dan New Zealand berada di bawah tekanan susulan data yang menunjukkan keuntungan di firma perindustrian China menyusut semula, walaupun pada kadar yang lebih perlahan pada bulan Mei.
Selain itu, pasaran turut mengikuti perkembangan mengenai pertemuan G7 yang akan memasuki hari terakhir pada hari ini.


Ulasan Kalendar Ekonomi Minggu Ke-Enam 2017 (06-10 Februari)

Perkembangan terbaru dari US agak melegakan pasaran dengan Presiden Trump akan mengumumkan perubahan cukai yang dianggapnya sebagai ‘fenomena’ dua atau tiga minggu lagi. Trump menyasarkan cukai baru ini akan memberi manfaat kepada sektor korporat dan individu. Perkara ini yang tersebar pada Khamis telah membawa penguatan kepada US dolar yang menguat berbanding enam matawang utama dunia.
Situasi di Eropah pula semakin tegang menjelang pilihanraya di beberapa negara besar seperti Jerman dan Perancis. Calon Presiden Le Pen menambah kecelaruan dan ketidaktentuan dalam ekonomi Eropah berikutan ikrar beliau yang akan mengeluarkan Perancis dari Kesatuan Eropah dan menggunakan semula matawang ‘French Franc‘. Ketidaktentuan ini membawa aliran masuk kepada aset ‘safe haven‘ di Eropah terutamanya ‘Bon 10-Tahun Jerman’. Secara keseluruhan Eur/Usd merekodkan kejatuhan sepanjang minggu ini.
Jepun pula, dilihat semakin positif selepas pertemuan antara Abe-Trump pada Jumaat. Presiden Trump menyatakan akan membuat perjanjian yang adil bersama Jepun. Dalam sidang media mereka, beliau juga menyatakan bahawa US sedang membiasakan diri dengan China dan menghormati dasar ‘One China‘. Hal ini sedikit melegakan pasaran tentang pendirian ‘protectionist‘ Trump.
N.Zealand dolar menjadi matawang yang paling banyak mengalami kerugian berbanding US dolar minggu ini berikutan RBNZ (Bank pusat) mengekalkan kadar faedah di paras 1.75% walaupun tren inflasi semakin baik. Ditambah lagi dengan sentimen yang semakin baik di US dengan pengumuman ‘cukai fenomena’ beberapa minggu lagi menyukarkan pemulihan pasangan matawang Nzd/Usd.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

30 Jan-03 Feb 2017
06-10 Februari 2017

Eur/Usd– Naik 209 pip
Eur/Usd– Jatuh 184 pip

Usd/Jpy– Jatuh 290 pip
Usd/Jpy– Naik 227 pip

Gbp/Usd– 295 pip (volatile)
Gbp/Usd– 236 pip (volatile)

Usd/Chf- Jatuh 184 pip
Usd/Chf- Naik 160 pip

Usd/Cad– Jatuh 201 pip
Usd/Cad– 205 pip (volatile)

Aud/Usd– Naik 168 pip
Aud/Usd– 83 pip (ranging)

Nzd/Usd– Naik 113 pip
Nzd/Usd–  Jatuh 203 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Keputusan Kadar Australia- 6 Februari 2017 (Isnin)

RBA (Reserve Bank of Australia) membuat keputusan untuk mengekalkan kadar pada 1.50 peratus. Di Australia, ekonomi sedikit berubah sejak akhir-akhir ini berikutan lonjakan dari sektor perlombongan. Bagaimanapun, KDNK direkod lemah daripada apa yang dijangkakan pada suku September. Dalam masa yang sama, pertumbuhan ekonomi kekal dengan jangkaan pertumbuhan sebanyak 3 peratus dalam tempoh beberapa tahun akan datang. Bank Pusat Australia turut mengumumkan bahawa inflasi masih berada pada tahap rendah dengan inflasi asai sekitar 1.5 peratus. Ramalan Inflasi akan datang juga diletakkan kekal tidak berubah.

Data Inventori Minyak Mentah AS- 8 Februari 2017 (Rabu)

 Data terbaru inventori minyak mentah yang dikeluarkan oleh Institut Petroleum Amerika (API) merekodkan penambahan stok sebanyak 14.23 juta tong pada minggu berakhir 3 Februari berbanding minggu sebelum ini yang mencatatkan kenaikan 5.8 juta tong. Data kali ini terlalu tinggi berbanding jangkaan pasaran iaitu peningkatan 2.5 juta tong.
The Energy Information Administration (EIA) atau Pengurusan Informasi Tenaga di US pula melaporkan inventori minyak mentah yang meningkat sebanyak 13.8 juta tong pada minggu berakhir 3 Februari berbanding 6.5 juta peningkatan sebelum ini. Jumlah inventori berada 8.1% melebihi stok tahun lalu di paras 508.6 juta.

Keputusan Kadar New Zealand- 9 Februari 2017 (Khamis)

Reserve Bank of New Zealand (RBNZ) mengekalkan kadarnya dalam mesyuarat minggu ini pada Khamis di paras 1.75%. Penganalisis telah menjangkakan kadar ini dikekalkan dan pasaran melihat RBNZ akan menaikkan kadar pada mesyuarat akan datang.

Laporan Tuntutan Pengangguran AS- 9 Februari 2017 (Khamis)

Tuntutan faedah/insurans pengagguran (Jobless claims) berkurang sebanyak 12,000 kepada 234,000 bagi minggu berakhir pada 4 Februari berbanding minggu sebelum itu yang mencatatkan jumlah 246,000 tuntutan. Data yang dikeluarkan ini lebih rendah dari jangkaan penganalisis sebanyak 249,000 jumlah tuntutan pengangguran.

Data ‘Trade Balance‘ China 10 Februari 2017 (Jumaat)

Perdagangan China semakin baik pada Januari dengan ‘imbangan perdagangan’ (trade balance) merekodkan ‘lebihan perdagangan’ (trade surplus) lebih dari jangkaan pasaran seperti yang dilaporkan oleh pihak kastam. China mencatatkan ‘trade surplus‘ berjumlah 355 billion yuan pada Januari, naik dari 275 billion yuan sebelum ini, lebih tinggi dari jangkaan 295 billion yuan. Import China melonjak 16.7% secara tahunan yang diikuti kenaikan 3.1% pada bulan sebelum. Import pada bulan Januari dilihat keluar dari tren penurunan sejak beberapa tahun ini berikutan kelemahan permintaan domestik. Manakala, eksport naik 6.2% secara tahunan pada Disember dan diikuti kenaikan 7.9% pada bulan Januari. Pasaran menjangkakan import naik 10% dengan eksport 3.3%.

Data Pekerjaan Kanada- 10 Februari 2017 (Jumaat)

Jumlah pekerjaan di Kanada naik mendadak pada Januari yang disokong oelh kenaikan dalam sektor swasta. Kanada menambah 48,000 pekerjaan pada tempoh tersebut. Pekerjaan kali ini juga melebihi jangkaan penganalisis.


Sentimen Risk-Off Berpotensi Untuk Tekan Harga Pada Carta AUD/USD Semula

Kenaikan harga pada carta pasangan mata wang AUD/USD minggu lalu terbantut di paras rintangan 0.72300 ekoran perubahan pada sentimen pasaran semasa.
Ketika laporan pengunduran tentera Rusia dari sempadan Ukraine, risiko dalam pasaran mulai reda dan membuatkan US dolar bergerak lemah sementara dolar Australia pula meningkat.
Justeru, dapat dilihat kenaikan harga berlegar di sekitar paras ketinggian 0.72200 minggu lalu sebelum ketegangan krisis Rusia-Ukraine itu meningkat semula di penghujung minggu membuatkan US dolar mengukuh pada sesi-sesi terakhir minggu lalu dan menekan harga semula.
Penurunan harga di penghujung minggu dilihat disokong pada zon RBS (resistance become support) 0.71700 setelah zon rintangan pada 0.72300 gagal ditembusi.
Menyambung dagangan pada awal minggu ini, di sesi Asia pagi ini (Isnin) harga dilihat kembali membuat kenaikan dari zon RBS 0.71700 dan menuju semula ke zon rintangan 0.72300 pada dagangan yang bersambung ke sesi Eropah.
Pelabur akan memerhati reaksi harga pada zon rintangan tersebut sebelum memasuki dagangan ke sesi New York sebentar lagi.
 Walaupun berlaku kenaikan awal harga, penganalisis masih berpandangan harga lebih cenderung untuk membuat penurunan ekoran sentimen pasaran yang kekal berisiko disebabkan krisis Rusia-Ukraine yang berlanjutan akan memberi kelebihan terhadap US dolar.
US dolar yang berjaya mengukuh akan menekan semula harga dan berkemungkinan melepasi zon RBS 0.71700.
Penurunan lebih rendah bakal menuju ke zon tumpuan bagi dagangan minggu-minggu sebelum ini iaitu pada 0.71000.
Namun tidak mustahil untuk kenaikan harga terus berlaku dan menembusi zon harga 0.72300 dengan sasaran kenaikan lebih tinggi adalah menuju zon 0.72800.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD – Naik Sentuh $1.2600 Sebelum Harga Junam 100 Pips!

Seperti yang diperhatikan penganalisis, paras-paras penting sebelum ini pada carta pasangan mata wang GBP/USD kembali menjadi tumpuan harga berlegar pada dagangan awal minggu semalam.
Rintangan 1.26000 akhirnya disentuh ketika kenaikan berlaku di sesi Eropah semalam, namun kemudiannya pelabur menyaksikan kejatuhan harga lebih 100 pips di sesi New York hingga ke zon 1.25000 semula.
Pergerakan tak menentu terus dijangkakan berterusan pada minggu ini dan pada hari ini tumpuan akan terarah kepada penerbitan laporan pekerjaan UK di awal sesi Eropah sebentar lagi, sementara data inflasi Amerika Syarikat (AS) pula menanti di sesi berikutnya.
Kadar inflasi tahunan AS sebelum ini catat 4.9% dan ramalan untuk bacaan terbaru pada Mei adalah sedikit menurun kepada 4.1%.

Setelah penurunan harga yang kembali bergerak di bawah halangan Moving Average 50 (MA50) pada rangka masa 1 jam di carta GBP/USD, pelabur bersedia sebagai isyarat untuk permulaan trend bearish semula.
 Berkemungkinan harga akan jatuh lebih rendah jika penurunan pada hari ini melepasi paras sokongan pada 1.25000.
Harga bakal menuju ke paras tumpuan seterusnya yang berada pada 1.24000, di mana menjadi support harga pada minggu lalu.
Namun jika harga melantun membuat kenaikan semula, paras 1.26000 sekali lagi bakal diuji untuk harga cuba melepasinya dan meneruskan kenaikan ke paras lebih tinggi.
Paras ketinggian terbaru 5 minggu bakal dicatatkan jika kenaikan berjaya diteruskan dengan sasaran untuk mencapai sekitar 1.26800 yang merupakan ketinggian dicapai pada awal Mei lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal London Open

Penguatan US dollar sedikit reda pada Khamis sehingga menyebabkan greenback jatuh dari paras tertinggi empat bulan lalu berbanding beberapa matawang yang lain. US dollar kini berada di sekitar paras tertinggi 10 minggu yang lalu dengan Hasil-Bon 10-Tahun Kerajaan AS telah melepasi paras 3.0%.
Hasil-Bon 10-Tahun Kerajaan AS (US10-year Treasury Yields) berjaya mencapai parasa tertinggi 3.035% pada Rabu dan kini jatuh ke paras 3.009% setakat pada pukul 3.11 petang. Peningkatan hasil-bon ke paras lebih tinggi iaitu 3.041% pula akan membawa penanda aras ini ke paras tertinggi sejak Julai 2011.
Indeks US dollar yang mengukur kekuatan matawang greenback berbanding enam matawang lain hampir tidak berubah dengan hanya susut 0.07% setakat pada pukul 3.14 petang.
 Major pair EUR/USD  naik 0.14% dengan GBP/USD naik 0.05%. USD/JPY pula jatuh 0.14%, USD/CAD jatuh 0.09% dan USD/CHF naik 0.01%. AUD/USD dan NZD/USD masing-masing merekodkan kenaikan 0.09% dan jatuh 0.07% setakat ini.
Tiada matawang yang jelas dilihat kukuh pada awal sesi Eropah dengan kebanyakan pair bergerak mendatar. Namun matawang paling lemah adalah NZD dan yang paling kuat adalah Euro. Dengan menggabungkan matawang paling kuat dan lemah, pair EUR/NZD naik sebanyak 0.19% setakat ini.
Matawang bergerak mendatar pada Khamis menjelang pengumuman polisi monetari terbaru European Central  Bank (ECB) pada pukul 7.45 malam. Ini adalah tumpuan utama pasaran pada hari ini dan diikuti sidang media Mario Draghi pada pukul 8.30 malam.


Kelemahan Logam Berharga Wajar diberi Tumpuan!

Logam berharga didagang lebih rendah dalam sesi Asia dengan tumpuan yang masih diberikan kepada data KDNK suku keempat dari AS dengan sesi dagangan yang agak tenang kerana bercuti panjang.
Emas bagi penghantaran Februari di Comex menjunam sebanyak 0.4 peratus kepada $1,183.40 satu troy ounce. Juga di Comex, silver futures mencatatkan penurunan sebanyak 0.75 peratus manakala copper futures didagang meningkat sebanyak 0.88 peratus. Cuti panjang sempena Tahun Baru Cina di China telah bermula hari ini dan akan berakhir pada Khamis depan.
Di Asia, Jepun melaporkan data CPI meningkat sebanyak 0.2 peratus di bawah jangkaan sebanyak 0.3 peratus. Sementara itu di Australia, angka PPI menunjukkan lonjakan sebanyak 0.5 peratus.
 Semalam, harga emas merosot dan copper mengalami kejatuhan mendadak kerana selera pelabur beralih dari logam berharga kepada ekuiti.
Sebelum itu, harga emas tenggelam kepada paras terendah dalam dagangan sesi New York apabila US Dollar meningkat lebih tinggi walaupun kebimbangan terhadap dasar Trump masih menyelubungi pasaran.
Perjanjian Perdagangan AS : Jepun Telah Bersedia Untuk Menghadapi Sebarang Kemungkinan!


Keputusan Mesyuarat ECB Punca Dolar Euro Catat Pergerakan 300 Pips!

Setelah lama menunggu, pelabur akhirnya mendapatkan jawapan bagi keputusan mesyuarat polisi monetari bank pusat Eropah dan menyaksikan pergerakan drastik dolar Euro dalam pasaran pada sesi New York semalam.
European Central Bank (ECB) telah mengekalkan kadar faedah sedia ada di paras sifar namun telah mengumumkan penurunan 10 mata asas bagi kadar deposit kepada -0.50%.
ECB juga turut mengumumkan program pembelian semula aset dengan nilai bulanan berjumlah 20 billion Euro bermula awal November ini, berterusan dan akan ditamatkan sebelum kadar faedah ECB dinaikkan.
Susulan pengumuman keputusan tersebut, dolar Euro telah menjunam melebihi 100 pips berbanding dolar USD ke paras support sekitar 1.09300. Namun, harga kembali melonjak semula 160 pips mencecah paras resistance minggu lalu sekitar 1.10850 menjadikan pergerakan harga bagi Euro mencapai 300 pips dalam satu sesi.
Lonjakan harga dipercayai didorong oleh faktor bantahan oleh beberapa individu penting terhadap tindakan pelonggaran kuantitif (QE) yang diumumkan oleh ECB.
 Dilaporkan bahawa Presiden ECB Mario Draghi berdepan tentangan oleh Presiden Bundesbank, Widemann, Presiden Banque de Franc Francois Villeroy de Galhau dan ahli Majlis Kerajaan Benoit Coeure semasa beliau memperkenalkan idea program pembelian bon semula.
Sumber melaporkan kepada Reuters bahawa tindakan pelonggaran QE itu lulus dengan majoriti yang sangat rendah.
Presiden Draghi juga memberikan isyarat terhadap had polisi monetari dan menyeru kerajaan untuk mengembangkan lagi bajet perbelanjaan.
Sementara dagangan matawang utama yang lain masih bergerak perlahan menghampiri penutup dagangan minggu ini.
Dolar Amerika Syarikat masih lagi bergerak perlahan dengan tumpuan masih terarah pada perkembangan rundingan dagang antara Amerika dan China.
Setakat ini, perkembangan rundingan masih lagi dilihat baik dengan laporan bahawa Presiden Amerika Syarikat Donald Trump yang bersetuju untuk menangguhkan kenaikan tarif terhadap barangan import China pada awal Oktober dilanjutkan kepada dua minggu.


Analisis GOLD – Pelabur Lega Emas Meningkat Semula Hari Ini

Dagangan emas di penghujung minggu kian membuatkan pelabur gusar apabila terus memaparkan pergerakan harga yang tidak menentu.
Dapat dilihat harga pada carta XAU/USD yang mengukur nilai emas berbanding US dolar susut semalam di bawah paras 1745.00 sebelum mendatar di bawah paras halangan Moving Average 50 (MA50) pada rangka masa 1 jam.
Menyambung dagangan pada dagangan Khamis, harga perlahan pada awal sesi Asia sebelum mempamerkan kenaikan semula menuju pembukaan awal sesi Eropah ke paras 1745.00 semula.
Dagangan emas yang dipengaruhi oleh US dolar menyaksikan pengukuhan US dolar pada sesi Asia susulan ahli mesyuarat Federal Reserve (Fed) mula membincangkan untuk mengurangkan pembelian bon.
Namun, pasaran tidak memberi reaksi yang ketara sebelum US dolar kembali lemah semula dan menyambung penurunan semalam.
Kenaikan lebih tinggi akan mengukirkan senyuman buat para pelabur emas dengan jangkaan harga menguji zon SBR (support become resistance) pada 1765.00.
 Melepasi zon tersebut akan mendorong kenaikan lebih tinggi menuju semula ke paras 1.8000.
Sebaliknya jika harga emas kembali menjunam semula di bawah paras sokongan MA50, zon support harga dilihat pada 1720.00.
Harga masih belum turun di bawah paras tersebut selepas kenaikan harga di atasnya sejak awal April.
Penurunan lebih rendah di bawah paras tersebut bakal kembali semula ke zon support pada julat harga 1700.00 hingga 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Risiko Pasaran: Catalonia Sedia Merdeka, Matawang Euro Menjunam

Pasaran ketika ini sedikit risk-off dengan kebimbangan risiko politik Sepanyol. Yen ketika ini mengukuh berbanding matawang-matawang utama yang lain. Begitu juga dengan Swiss dan emas yang turut membuat pengukuhan.
Pasangan matawang USD/JPY susut 0.27% setakat ini selepas mencapai paras tertinggi 113.14 pada Khamis. Emas pula naik 0.21% setakat ini pada pukul 4.30 petang.
EUR/USD melemah dengan mendadak selepas laporan bahawa Puidemont bersedia untuk kemerdekaan Catalan. Pasangan matawang ini jatuh 50 pip sehingga ke paras terendah hari ini di 1.1767.
Presiden Catalonia Puigdemont memberitahu Perdana Menteri Rajoy Sepanyol bahawa beliau bersedia untuk kemerdekaan Catalonia. Manakala Rajoy mungkin akan memanggil mesyuarat kabinet pada Sabtu berikutan hal ini.
 Puigdemont berkata, “Parlimen Catalan mungkin akan mengundi untuk deklarasi formal kemerdekaan jika tiada rundingan dijalankan.”
Kabinet Sepanyol dilaporkan akan meneruskan usaha menghalang usaha pemimpin Catalan dengan artikel perlembagaan 155.
Deklarasi terhadap kemerdekaan boleh mencetuskan Artikel 155 perlembagaan 1978 Sepanyol yang mana kerajaan Sepanyol boleh mengambil alih pentadbiran Catalonia serta-merta jika mereka melanggar undang-undang ini.
Selepas itu, kerajaan pusat boleh memecat pentadbiran tempatan dan membuat kerajaan baru, mengambil alih kawalan terhadap polis dan kewangan dan mengadakan pilihanraya.
Ketika ini pasaran sedang menunggu kenyataan yang akan dibuat oleh kerajaan Sepanyol pukul 5.30 petang Malaysia.


Analisis GOLD – Harga Tersekat Di Skala $1,760, Mana Emas Nak Pergi Ni?

Harga emas nampaknya masih tersekat di zon SBR (support become resistance) $1,760 dengan sedikit menyusut setelah menghasilkan corak head and shoulders pada rangka masa 1 jam.
Namun memasuki penghujung sesi Eropah pada hari ini (Isnin), penurunan tersebut dilihat hanya mampu menguji paras $1,750 yang mana ia merupakan paras terendah ketika dagangan Jumaat lalu.
Jika dilihat pada carta harga XAU/USD yang mengukur nilai emas berbanding US dolar, pergerakan harga emas telah menunjukkan isyarat perubahan trend bullish setelah didagangkan di atas paras halangan Moving Average 50 (MA50) pada timeframe 1 jam.
Harga emas dijangka berupaya untuk melonjak lebih agresif setelah US dolar dan hasil bon Amerika Syarikat (AS) yang dilihat masih lagi pamerkan penyusutan.
Akan tetapi penerbitan laporan pekerjaan NFP AS pada minggu ini bakal menjadi tumpuan hangat untuk dinilai oleh para pelabur bagi menentukan pergerakan harga emas.
Pelabur juga dijangka bakal menilai harga emas untuk kembali menguji zon SBR 1760.00 dan memperlihatkan kemampuan untuk jangkaan pergerakan selanjutnya dalam menguji zon SBR 1780.00
 Trend kenaikan pergerakan harga emas yang lebih tinggi berkemungkinan berupaya mencapai zon rintangan 1800.00 untuk mencipta paras tertinggi 11 hari dagangan.
Namun sekiranya harga pada carta XAU/USD menyangkal trend kenaikan yang dipamerkan pada ketika ini, harga dijangka akan menguji zon RBS (resistance become support) 1740.00.
Penurunan yang lebih ketara bakal menyaksikan harga emas kembali menguji zon sokongan sekitar 1720.00 yang mana ia telah menjadi zon untuk menyokong peningkatan harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fakta Menarik Mengenai Isu yang Sedang Melanda Pasaran Minyak Mentah Sekarang

Harga minyak mencapai tahap $50 setong pada Jun, meningkatkan lagi keyakinan 2 tahun sehingga penghujung tahun ini. Masalah ini juga diharapkan pulih dalam tempoh 6 minggu akan datang.
Kebimbangan berkenaan permintaan yang merosot dari jangkaan walaupun pengeluaran meningkat, membuatkan penganalisis percaya bahawa harga minyak mentah ini akan pulih dalam tempoh beberapa tahun akan datang.
Sambutan agak perlahan dari yang diharapkan. Hal ini berikutan, pemandu US hanya meliputi sedikit jumlah perjalanan dari yang diharapkan, selain faktor cuti hari pekerja yang jatuh pada bulan September. Justeru, stok petrol yang tidak terjual akan meletakkan tekanan terhadap harga produk mentah mahupun produk tapisan.
“Pada masa ini, satu-satunya perkara yang boleh memacu harga yang lebih tinggi adalah permintaan yang tinggi,” kata John Paisie, Naib Presiden Eksekutif di Stratas Energy Advisors, salah sebuah syarikat perunding berpangkalan di Houston.
Selain itu, pertumbuhan mestilah secara menyeluruh, untuk produk sulingan seperti diesel, bahan api jet, dan juga petrol.
“Permintaan tidak boleh dibuat oleh satu produk,”katanya, dan permintaan untuk diesel sudah semakin berkurangan.
Sementara itu, harga minyak dijangka jatuh lagi dari tahap $ 60 setong disebabkan oleh peningkatan pengeluaran serta kebimbangan terhadap lebihan bekalan.
“Permintaan berkembang pada tahap sederhana,” kata Phil Verleger, Ahli Ekonomi Minyak Veteran dan Perunding bebas.
 Walaupun harga petrol menurun, kos ini hanya memberi impak sederhana kepada pengguna, kata Verleger. Pengguna lebih berminat menggunakan simpanan mereka untuk membayar hutang daripada berlumba-lumba memenuhkan tangki.
Jabatan tenaga Amerika Syarikat telah memotong unjuran pertumbuhan permintaan petrol bagi baki tahun ini. Mereka menganggarkan pertumbuhan sebanyak 160,000 tong sehari berbanding 220,000 tong sehari.
Data permintaan petrol semakin merudum semenjak 2 bulan lalu ditafsir sebagai angka permulaan bagi musim panas tahun ini. Berikutan data tersebut, penganalisis telah mengubah pandangan mereka untuk pertumbuhan tahun 2016. Pemandu US juga merekodkan 2% batu lebih pada bulan Mei berbanding tahun sebelumnya menurut Jabatan Pengangkutan Amerika Syarikat.
Permintaan petrol negara itu juga meningkat sederhana sebanyak 0.8% pada bulan April menurut Jabatan Tenaga Amerika Syarikat. Dalam masa yang sama, data bulan Mei akan dikeluarkan pada Jumaat.
Pakar bersetuju supaya pengimbangan semula pasaran akan mengambil kira kenaikan permintaan. Hal ini kerana, pembetukan batuan-batuan dan penggerudian pelantar minyak perlu diteruskan walaupun harga semakin menurun.
“Kita hanya ada beberapa minggu sebelum waktu puncak. Kemudian, musim itu akan berakhir,”kata Michael Cohen, Ketua Penyelidik Komoditi Tenaga di Barclays. Pada musim luruh, diesel akan mendorong permintaan petrol.
Permintaan diesel di Eropah juga dijangka semakin lemah daripada jangkaan selepas undian Brexit, kata Cohen. Di China, stok simpanan yang telah dibina boleh mengehadkan pertumbuhan permintaan di Asia.
Tanpa peningkatan dalam permintaan, pasaran tidak berupaya untuk menghabiskan stok petrol menjelang musim panas akan datang. Jadi, pasaran berkemungkinan akan lebih suram dari yang dijangkakan.
Cohen berkata, dia tidak menjangkakan harga akan menurun kepada $20 atau $30 pada bulan Januari dan Februari. Walau bagaimanapun, beliau berkata, “pandangan kami akan lebih rendah dari tempat kita berada.”


Sentimen Pasaran Pulih Susulan Laporan Pemulihan Operasi Minyak Arab Saudi

Dagangan dolar Amerika Syarikat bergerak lemah pada sesi New York semalam namun berlegar di sekitar paras tertinggi tujuh minggu berbanding dagangan safe-haven Yen ekoran pasaran minyak mentah yang dilaporkan kembali pulih selepas bekalan terjejas disebabkan serangan ke atas fasiliti minyak terbesar Arab Saudi.
Pelabur akan memberi fokus terhadap mesyuarat polisi Federal Reserve pada awal pagi Khamis dengan jangkaan besar bahawa bank pusat tersebut akan menurunkan kadar faedah.
Pound Sterling diniagakan di sekitar paras tertinggi enam minggu berbanding dolar USD dipercayai pelabur dan speculator terus mengurangkan posisi jualan terdahulu terhadap matawang Pound, namun sentimen semasa masih tidak menyokong matawang British itu berikutan ketidaktentuan pada perkembangan Brexit.
Berhubung insiden serangan minyak Arab Saudi, Menteri Tenaga Arab Saudi telah menyatakan bahawa bekalan minyak mereka telah kembali beroperasi sepenuhnya dan menambah lagi, penghasilan gas dan metana dijangka akan kembali normal pada penghujung bulan ini.
 Beliau berkata pada dua hari yang lepas, Arab Saudi telah meneruskan penghasilan lebih separuh pengeluaran minyak mentah dan akan kembali membekalkan minyak dalam pasaran sepenuhnya kepada pelanggan untuk bulan ini.
Laporan tersebut telah melegakan kegusaran pasaran sebelum ini dan dengan itu juga telah melemahkan dagangan safe-haven terutamanya Yen Jepun dan Swiss franc.
Pelabur pada hari ini akan memberi tumpuan pada data inflasi di UK pada sesi Eropah dan pada sesi dagangan Amerika pula, data inflasi Kanada pula akan menyusul.
Namun, pelabur lebih berwaspada menantikan dagangan pada Khamis yang lebih padat dengan data-data tumpuan utama. Empat bank pusat iaitu Federal Reserve (Fed), Bank of Japan (BOJ), Swiss National Bank (SNB) serta Bank of England (BOE) bakal mengumumkan keputusan mesyuarat polisi monetari pada hari yang sama.


Pound Ibarat Roller Coaster. Kejap Turun, Kejap Naik.

Pound kembali turun menyembah bumi berbanding US Dollar walaupun data UK sebelum ini menunjukkan tanda-tanda yang positif. Hal ini berikutan data ekonomi yang meyakinkan dari AS terus memberi sokongan kepada matawang terbabit.
GBP/USD mencecah 1.3112 dalam sesi pagi Eropah.
GBP/USD, 15 minit
Pejabat Statistik Kebangsaan UK melaporkan pinjaman bersih dari sektor awam menurun sebanyak £1.47 bilion pada bulan Julai berbanding ramalan penurunan sebanyak £ 1.20. data ini juga menunjukkan peningkatan bagi bulan Jun.
 Pun begitu, Dollar terus mendapat sokongan daripada data yang dikeluarkan pada Khamis yang menunjukkan data tuntutan pengangguran awal merosot.
Selain itu, streling tidak banyak berubah berbanding Euro, dengan EUR/GBP berada pada paras 0.8623.
EUR/USD, 15 minit
Ada sesuatu yang anda ingin luahkan sebagai seorang trader? Hantar confession anda disini!


Analisis Teknikal AUD/USD – Timeframe H1 – 6/3/2018

Secara teknikal, mood pergerakan bagi AUD/USD masih bearish(LH,LL,LH,LL) jika diperhatikan di timeframe daily. Dan dijangkakan kenaikan retracement berpotensi berlaku selagi ianya tidak breakout harga terendah pin bar minggu lalu 0.7714.
 Target kenaikan adalah ke sekitar 0.7786, 0.7810/00 atau ke 0.7840 sebelum ia meneruskan lagi penurunan. Dan jika bearish penurunan dijangka akan mencapai 0.,7714 dan jika breakout ia akan mencapai ke harga lebih rendah lagi.
Oleh itu, penting untuk memperhatikan pergerakan semasa AUD/USD ini samaada ia akan membentuk sell signal sekitar Key Resistance sebelum memasuki pasaran. Jika breakout 0.7840 ia akan mula mengorak langkah bullish.
Anda masih tiada akaun untuk trade? Dapatkan $50 Modal Free untuk trading – KLIK DI SINI


Dolar Terendah 7 Bulan Berbanding Euro, EUR/USD Target Ke $1.0800

Membuka dagangan di awal minggu semalam, US dolar mengekalkan momentum penyusutan selepas terkesan oleh reaksi pelabur terhadap laporan data pekerjaan NFP Amerika Syarikat (AS) yang diterbitkan Jumaat lalu.
Pasaran memerhati kenyataan terbaru yang dikeluarkan oleh pegawai-pegawai Federal Reserve (Fed) berkenaan dasar monetari bank pusat yang cenderung ke arah memperlahankan dasar.
Presiden Fed San Francisco, Mary Daly melihat kenaikan kadar faedah terbaru adalah sebanyak 25 atau 50 mata asas menjadi pilihan.
Sementara, Presiden Fed Atlanta pula iaitu Raphael Bostic berpandangan kadar faedah perlu dinaikkan lagi ke paras 5% atau 5.25%.
Selain itu, menambahkan lagi tekanan buat US dolar sebagai mata wang safe-haven apabila sentimen pasaran dipulihkan dengan laporan tentang pengumuman China untuk pembukaan Hong Kong setelah ditutup 3 tahun lalu.

Jika diteliti pergerakan harga pada carta pasangan mata wang EUR/USD, harga menunjukkan US dolar jatuh ke paras terendah 7 bulan berbanding Euro.
Setelah lonjakan harga pada Jumaat lalu, harga menyambung lagi kenaikan pada Isnin semalam dan berjaya menembusi zon rintangan 1.07000.
Kenaikan ke paras ketinggian terbaru mencapai sekitar 1.07600 pada sesi New York semalam sebelum harga sedikit berundur di penghujung sesi.
 Perlahan menyambung pembukaan sesi Asia pagi ini (Selasa), harga mendatar di paras penutupan sesi sebelumnya itu sekitar 1.07300.
Dengan pergerakan harga yang masih kekal berada di atas paras sokongan Moving Average 50 (MA50) pada rangka masa 1 jam di carta EUR/USD itu, trend bullish dijangka akan masih dikekalkan untuk harga menuju pula ke sasaran terbaru pada ketinggian 1.08000.
Kenaikan yang diteruskan melepasi 1.08000 berpotensi menuju pula ke paras 1.09000 setelah kali terakhir harga mencapainya adalah pada dagangan April 2022 lalu.
Namun, jika situasi berubah seperti pengukuhan US dolar kembali berlaku, harga boleh ditekan rendah semula di bawah zon 1.07000.
Penurunan lanjut harga bakal kembali ke sekitar 1.06000 dan pelabur akan menilai sama ada terdapat petunjuk baru untuk perubahan trend harga.
Zon support minggu lalu pada 1.05000 akan menanti bagi kejatuhan harga yang lebih rendah.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Mahu Tutup Minggu Ini Dengan Cemerlang!

Itu dia! Emas dah melonjak balik pada dagangan Khamis semalam, apa yang jadi?
Pada carta harga XAU/USD yang mengukur nilai emas berbanding US dolar menyaksikan lonjakan semula harga emas bermula pada sesi Eropah semalam selepas bergerak mendatar sepanjang sesi Asia sebelumnya.
Hal ini disebabkan oleh faktor penyusutan semula US dolar dalam pasaran yang menyebabkan bukan sahaja emas, malah kebanyakan mata wang utama lain dalam pasaran turut meningkat.
Harga yang pada mulanya mendatar di atas zon 1810.00 kemudiannya melonjak sehingga melepasi zon rintangan tumpuan pada 1830.00.
Kenaikan harga sehingga bersambung ke sesi New York telah mencapai ke zon SBR (support become resistance) 1850.00.
Harga emas kemudiannya mendatar di bawah zon tersebut dan kenaikan harga pada dagangan Jumaat turut menguji rintangan penting itu.
Corak kenaikan harga emas di penghujung minggu cuba memberi isyarat untuk perubahan trend selepas harga kembali bergerak di atas paras sokongan Moving Average 50 (MA50) pada rangka masa 1 jam di carta XAU/USD sebagai isyarat bullish.
 Kenaikan harga jika diteruskan dilihat akan menuju ke zon tumpuan berikutnya pada sekitar 1870.00 sebelu mensasarkan semula kenaikan lebih tinggi kepada 1900.00.
Namun waspada sekiranya harga menjunam semula untuk menutup dagangan minggu ini ke paras lebih rendah.
Harga bakal kembali menguji zon 1810.00 selepas penurunan awal yang melepasi dahulu paras 1830.00.
Zon support utama harga berada pada 1800.00 bakal menjadi tumpuan untuk menentukan arah pergerakan harga emas selanjutnya sama ada akan bertahan membuat kenaikan semula atau terus menyusut lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Buat Terjunan Menggila Penghujung Minggu Lalu

Basah berpeluh para pelabur emas minggu lalu disebabkan kejatuhan harga mendadak logam kuning tersebut sebelum dagangan minggu lalu berakhir.
Pada carta harga XAU/USD yang mengukur nilai emas berbanding US dolar, harga yang turun di bawah paras 1800.00 telah pamerkan turun penurunan yang lebih jelas ke paras terendah terbaru 8 minggu.
Pengukuhan US dolar yang didorong oleh kemerosotan pasaran Wall Street di samping disokong oleh sentimen pakej bantuan ekonomi AS telah memberi tekanan terhadap dagangan emas semasa.
Pada dagangan Jumaat lalu, harga telah turun lebih rendah menembusi paras1765.00. Paras support minggu sebelumnya itu nyata gagal menghalang kejatuhan ketara harga emas yang ditekan oleh faktor pengukuhan bagi mata wang US dolar.
Penurunan harga tersebut telah mencecah ke paras terendah terbaru sekitar 1717.00 dan mencatatkan hampir 600 pips penurunan harian!
Namun bersambung pada dagangan pembukaan awal minggu ini, harga dilihat menunjukkan kenaikan semula dari paras terenda 1717.00 sehingga ke paras 1760.00 setakat sesi Eropah.
 Kenaikan lebih 400 pips tersebut terhalang di zon SBR (support become resistance) 1765.00 dan juga paras halangan Moving Average 50 (MA50) pada rangka masa 1 jam pergerakan harga.
Zon tersebut akan dijadikan petunjuk buat pelabur sekiranya harga menunjukkan perubahan trend semula.
Harga emas dijangka bergerak lemah pada minggu ini untuk turun semula ke paras sokongan 1720.00.
Sekiranya harga berjaya melonjak, kenaikan harga bakal menuju semula ke paras tumpuan 1800.00 selepas zon SBR 1785.00 berjaya dilepasi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Cubaan Lonjakan Harga Gagal, GBP/USD Kencundang Semula Ke Bawah Paras $1.3100

Kenyataan berjaga-jaga oleh Gabenor Bank of England (BOE), Andrew Bailey yang memberi isyarat untuk memperlahankan pengetatan polisi monetari sebelum ini telah memberi tekanan terhadap dagangan Pound.
Jika diperhatikan pergerakan harga pada carta pasangan mata wang GBP/USD semalam, terdapat cubaan lonjakan harga pada sesi Eropah susulan reaksi pasaran terhadap perkembangan rundingan damai Rusia-Ukraine.

Pada mulanya penurunan harga dilihat mencecah paras sekitar 1.30500 sebelum pamerkan lonjakan sekitar 100 pips ke paras ketinggian harian mencapai 1.31500.
Namun, harga kembali membuat penurunan semula di sesi New York dan susut di bawah paras 1.31000 yang kekal menjadi rintangan buat harga bersambung ke sesi Asia pagi ini.
Paras halangan Moving Average 50 (MA50) pada rangka masa 1 jam masih menjadi rintangan untuk harga membuat kenaikan, memberi isyarat untuk harga terus bergerak dalam trend bearish.
 Sekiranya harga terus gagal untuk melonjak, penganalisis melihat penurunan harga bakal diteruskan untuk menuju sehingga zon support pada 1.3000.
Namun jika situasi berubah dan harga mula menunjukkan petanda untuk memulakan pergerakan trend bullish, zon rintangan pada 1.32000-1.31700 bakal diuji selepas kenaikan harga berjaya melepasi halangan MA50.
Untuk kenaikan lebih tinggi yang diteruskan mengatasi zon 1.32000 tersebut, harga bakal mencabar semula paras ketinggian 1.33000 yang gagal ditembusi pada kenaikan yang dilakukan pada dagangan minggu yang lalu.
Pelabur bakal memberi tumpuan pada terbitan laporan data pekerjaan ADP NFP serta data pertumbuhan ekonomi Amerika Syarikat pada sesi New York malam ini untuk menilai pergerakan US dolar yang turut mempengaruhi harga pada carta GBP/USD.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tidak ketinggalan minggu ini, kenyataan daripada Bank of England

Volatility yang tinggi bakal dilihat pada matawang Sterling. Ini adalah kerana Bank of England akan mengeluarkan data yang penting.
Data yang dimaksudkan adalah Laporan inflasi suku tahunan dan pengumuman dasar kewangan pada khamis nanti.
Selepas Brexit, ramai menantikan pengumuman pemotongan interest rate oleh Gabenor Carney pada Ogos ini.
 Pun begitu, sejak majoriti daripada rakyat Britain memilih untuk meninggalkan EU, data ekonomi UK tidaklah begitu teruk.
Namun, data Julai yang bakal dikeluarkan sebenarnya akan menunjukkan kesan sebenar Brexit dan masih lagi dinantikan.
Sebelum keputusan interest rate, kita juga akan menantikan PMI yang mana akan menjadi salah satu data yang akan dijadikan rujukan oleh BoE untuk keputusan seterusnya.


Menjelang Mesyuarat BOE, GBP/USD Dah Mula Beri Petanda Bullish

Carta harga pasangan mata wang GBP/USD turut pamerkan lonjakan susulan reaksi penyusutan US dolar selepas kenyataan oleh Pengerusi Federal Reserve (Fed) Jerome Powell pada mesyuarat FOMC awal pagi ini.
Walaupun reaksi awal melihatkan US dolar melemah, namun penganalisis pasaran masih menjangkakan pergerakan positif untuk raja mata wang itu untuk tempoh masa yang lebih panjang.
Selepas mesyuarat FOMC, tumpuan akan beralih pula kepada mesyuarat polisi bank pusat England pada jam 7 petang ini waktu tempatan.
Bank of England (BOE) juga turut dijangka untuk menaikkan kadar faedahnya, daripada 0.75% kepada 1.00% yang bakal memberi impak positif terhadap Pound.
Jika diperhatikan, harga pada carta GBP/USD telah melonjak hampir 200 pips dari paras 1.24500 mencapai paras ketinggian sekitar 1.26400 susulan reaksi keputusan mesyuarat FOMC.
Sekiranya Pound pula mengukuh selepas mesyuarat BOE, harga bakal meneruskan corak kenaikan tersebut dengan jangkaan peningkatan harga selanjutnya akan menguji rintangan pada 1.27000.
 Kenaikan lebih tinggi seterusnya akan menuju ke paras lebih tinggi dengan sasaran adalah ke sekitar ketinggian 1.30000.
Namun jika US dolar berjaya mendapat rentak pengukuhan semula dan kembali membenam harga ke paras rendah, zon support utama yang dilihat akan menjadi tumpuan adalah pada 1.24000.
Turut menjadi tumpuan adalah laporan data pekerjaan NFP Amerika Syarikat (AS) pada Jumaat nanti, pergerakan harga di penghujung minggu bakal lebih mencabar dan berisiko buat para pelabur.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis EUR/JPY – Zon ¥138.00 Asyik ‘Reject’ Je Bila Harga Turun

Carta harga pasangan mata wang EUR/JPY menunjukkan reaksi harga yang menarik di satu zon penting ini yang menjadi zon support buat harga.
Zon yang dimaksudkan adalah sekitar 138.00 yang menyaksikan beberapa kali lantunan kuat harga berlaku apabila turun menyentuh zon tersebut.
Rabu menyaksikan pergerakan harga harian yang drastik disebabkan oleh reaksi pasaran terhadap keputusan mesyuarat bank pusat Jepun.
Bank of Japan (BOJ) memutuskan untuk mengekalkan dasar monetari yang longgar, meleset berbanding jangkaan perubahan dengan kadar faedah juga kekal di paras -0.10%.
Ini telah mendorong penyusutan ketara berlaku pada mata wang Yen, namun berjaya didagangkan stabil semula ke paras sebelum lonjakan nilainya itu.
Dapat diperhatikan harga telah melonjak dari zon 138.00 hingga mencapai ketinggian 141.600 pada Rabu lalu, namun kembali susut semula menuju zon support 138.00 bersambung pada dagangan Khamis semalam.
Sekali lagi zon tersebut ‘reject’ harga memaparkan lantunan semula dan menyambung dagangan pada sesi Asia pagi ini (Jumaat), harga telah melepasi paras halangan Moving Average 50 (MA50) pada rangka masa 1 jam untuk isyarat bullish.
 Kenaikan diteruskan ke sesi Eropah menguji sekitar paras 140.00 dengan jangkaan kenaikan lebih tinggi akan berlaku pada sesi New York untuk menutup dagangan minggu ini.
Namun, adakah harga mampu mencapai semula ketinggian pada Rabu lalu?
Jika berjaya mengatasinya, harga akan meneruskan pergerakan trend bullish itu menuju pula zon rintangan yang berada pada 143.00.
Sebaliknya jika harga kembali menjunam, zon penting 138.00 akan sekali lagi diuji dan reaksi harga pada zon tersebut akan diperhatikan sama ada mampukah melantunkan semula harga naik ke atas.
Jika gagal, harga yang tembus lebih rendah dilihat akan memasuki zon tumpuan antara 137.500 hingga 136.600.
Lihat gambar carta harga pasangan EUR/JPY di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


The Fed Semakin Tertekan, Data Pekerjaan Bulan Februari Tampil Lebih Kukuh Dari Jangkaan!

Pasaran Buruh Amerika Syarikat (A.S) menunjukkan tiada tanda-tanda untuk surut. Jumlah gaji sektor swasta meningkat kira-kira 242,000 pada bulan hingga pertengahan Februari, berdasarkan laporan ADP sebentar tadi.
Data terbaru ini menunjukkan bahawa kira-kira 40,000 pekerjaan swasta atau 20% melebihi jangkaan dan angka ini juga naik dua kali ganda berbanding data bulan Januari yang mencatat bacaan 119,000 pekerjaan (angka yang juga disemak lebih tinggi daripada anggaran awal).
Angka-angka itu adalah bukti lanjut yang menunjukkan bahawa ekonomi masih jauh daripada kemelesetan yang dijangkakan kebanyakkan pihak walaupun kadar faedah yang mendadak meningkat tahun lepas oleh Rizab Persekutuan.
 Data ekonomi yang diterbitkan sejak-sejak akhir ini termasuk data inflasi semuanya telah lebih jangkaan daripada yang kelihatan pada akhir tahun lepas. Data tersebut telah mendorong engerusi Rizab Persekutuan Jerome Powell mengeluarkan amaran bahawa bank pusat mungkin kembali kepada kenaikan kadar yang lebih besar dalam usahanya untuk menjinakkan inflasi, setelah memperlahankan kadar pengetatan pada dua mesyuarat dasar terakhirnya.
“Kami melihat pengambilan pekerja yang kukuh, yang baik untuk ekonomi dan pekerja, tetapi pertumbuhan gaji kekal agak tinggi,” kata ketua ekonomi ADP Nela Richardson dalam satu kenyataan, sambil menambah bahawa “kelembapan sederhana dalam kenaikan gaji, dengan sendirinya, adalah tidak mungkin menurunkan inflasi dengan cepat dalam jangka masa terdekat.”
Indeks US dolar yang mengukuh mata wang US dolar berbanding enam mata wang utama didagangkan kukuh sebanyak 0.06% kepada paras dagangan 105.657.


Momentum Mula Suram, Mampukah EUR/USD Teruskan Penurunan Penghujung Minggu?

US dolar dilihat masih lagi akan mendominasi pasaran walaupun momentum pengukuhan nilainya yang dipaparkan sebelum ini sedikit memudar.
Petunjuk daripada komen hawkish oleh Federal Reserve (Fed) bakal memacu pengukuhan lanjut raja mata wang itu setelah minit mesyuarat FOMC juga turut diteliti pelabur pada awal pagi tadi.
Di samping itu juga, pengukuhan US dolar didorong oleh ketegangan konflik perang Rusia-Ukraine semakin tegang susulan pengumuman Presiden Amerika Syarikat (AS) Joe Biden untuk sekatan baru ke atas Rusia sementara Eropah pula masih gagal capai persetujuan untuk sekatan arang batu Rusia.

Pada carta harga pasangan mata wang EUR/USD, harga telah susut di bawah paras rintangan 1.1000 untuk menyambung penurunan harga penghujung minggu lalu.
Pergerakan harga di bawah paras halangan Moving Average 50 (MA50) masih memberi isyarat untuk trend bearish.
Namun momentum US dolar yang sedikit suram pada dagangan Rabu semalam melihatkan penurunan harga ‘berehat’ di zon support 1.09000.
 Penurunan lebih rendah akan dijangkakan menuju zon support pada 1.08000 untuk mencatatkan paras terendah terbaru 4 minggu.
Jika paras tersebut juga berjaya dilepasi, tumpuan adalah pada zon 1.0700 di mana paras tersebut kali terakhir dicecah harga adalah pada Mac 2020 lalu.
Sebaliknya jika harga membuat kenaikan di atas paras halangan MA50, isyarat awal untuk perubahan trend bullish tersebut bakal menguji semula rintangan pada paras 1.1000.
Dan untuk kenaikan lebih tinggi akan kembali mensasarkan pada zon rintangan 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Terus Jatuh, Apakah Tindakan OPEC?

Kerisauan terhadap kelembapan ekonomi global menyebabkan pelabur mula bimbang terhadap kesannya ke atas unjuran permintaan minyak mendorong harga minyak terus jatuh selain pasaran turut mengharapkan perkembangan positif dalam rundingan perdagangan hujung minggu ini dan seterusnya akan menamatkan pertikaian itu.
Niaga hadapan minyak mentah Brent jatuh di bawah $60 setong minggu ini iaitu sebanyak 28 sen kepada $58.09 setong manakala harga minyak mentah WTI susut 17 sen kepada $52.64 susulan data sektor pembuatan yang rendah.
Harga minyak turut terkesan oleh kelemahan data sektor pembuatan AS yang membuktikan impak daripada pertikaian perdagangan antara dua negara ekonomi gergasi itu telah menjejaskan pertumbuhan global serta meningkatkan lagi kebimbangan terhadap kemelesetan.
 Menurut Menteri Tenaga Russia Alexander Novak mengatakan prestasi pasaran adalah sejajar dengan permintaan yang dipengaruhi oleh situasi ekonomi global dan buat masa ini, tiada keperluan yang memerlukan mesyuarat diadakan untuk perubahan strategi.
Bagaimanapun, jika harga minyak terus menurun, OPEC perlu mengkaji semula rancangannya. Setakat ini, perjanjian pengurangan pengeluaran ditetapkan untuk tamat pada suku pertama tahun 2020, namun dengan situasi ekonomi kini mungkin memerlukan pengurangan yang lebih lanjut.
Selain itu, harga minyak juga terkesan oleh pemulihan yang lebih cepat daripada jangkaan dalam pengeluaran minyak Arab Saudi selepas serangan ke atas kilang pemprosesan minyak walaupun dalam keadaan di Timur Tengah yang tegang.
Di Iraq pula, kekacauan oleh anti kerajaan telah menimbulkan isu keselamatan serta cabaran politik kepada kerajaan sekarang ini sehingga menjejaskan peranan negara itu sebagai pengeluar kedua terbesar di kalangan Pertubuhan Negara-negara Pengeksport Petroleum.


USD Kembali Beri Tekanan, Lonjakan GBP/USD Terbantut

Prestasi cemerlang mata wang Eropah pada minggu lalu turut menyaksikan pengukuhan Pound Sterling sejak awal minggu sehingga ke mesyuarat bank pusat England.
Bank of England (BOE) menepati jangkaan untuk meningkatkan kadar faedah memberi isyarat lebih jelas untuk bergerak ke fasa pengetatan polisi.
Harga pada carta pasangan mata wang GBP/USD telah berjaya catatkan kenaikan mingguan sekitar 240 pips dari bawah zon harga 1.34000 minggu lalu.
Paras tertinggi mingguan dicapai sekitar paras 1.36200 pada Khamis lalu susulan reaksi pasaran terhadap petunjuk positif oleh BOE terhadap dasar monetari mereka.
Namun lonjakan harga tidak mencapai jangkaan pelabur untuk melihat kenaikan lebih tinggi ekoran terdapat ramalan pada awalnya untuk BOE tingkatkan kadar faedah sehingga 50 mata asas berbanding 25 mata asas yang dinaikkan minggu lalu.
Trend kenaikan harga walau bagaimanapun tidak berakhir cemerlang apabila harga mengalami penurunan pada Jumaat lalu yang dipengaruhi oleh reaksi pasaran terhadap terbitan laporan data pekerjaan NFP Amerika Syarikat (AS) yang menyuntik pengukuhan semula US dolar pada penutup dagangan minggu lalu.
Penurunan harian sekitar 100 pips dipamerkan pada Jumaat dengan harga susut hampir mencecah semula ke paras 1.35000 yang dilihat sebagai zon penting pergerakan harga sebelum ini.
 Pelabur juga mula berwaspada terhadap jangkaan awal untuk perubahan trend bearish pada carta GBP/USD selepas harga menjunam semula di bawah paras halangan Moving Average 50 (MA50) pada rangka masa 1 jam selepas turun melepasi paras 1.35700.
Bagi pergerakan harga di awal minggu, zon 1.35000 akan diberi tumpuan sama ada mampu memberi sokongan untuk lonjakan harga semula atau sebaliknya harga susut lebih rendah.
Sekiranya kenaikan harga berlaku semula, paras ketinggian dicapai minggu lalu dijangka untuk diatasi untuk meneruskan kenaikan lebih tinggi berkemungkinan menguji paras sekitar 1.36500.
Sebaliknya jika harga jatuh lebih rendah di bawah paras sokongan 1.35000, pelabur mungkin beranggapan harga gagal untuk mengekalkan trend bullish minggu lalu.
Penurunan harga bakal kembali semula menuju paras tumpuan 1.34000 dan zon support 1.33600 yang dicecah pada penghujung Januari.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Sudah Parah!

Harga minyak mentah meneruskan penurunan lebih rendah selepas jatuh di bawah tahap $70 setong pada awal minggu, ditekan oleh kebimbangan terhadap permintaan global yang akan terjejas akibat kebangkitan kes coronavirus dan persetujuan OPEC+ untuk meningkatkan pengeluaran minyak.
Pada sesi Asia, niaga hadapan minyak mentah Brent didagangkan suram di sekitar harga $68.80 setong, sementara WTI Amerika Syarikat pula merosot pada $66.75 setong.
Bacaan data yang dikeluarkan Institut Petroleum Amerika (API) tanpa dijangka memperlihatkan peningkatan dalam bekalan minyak mentah AS pada minggu lalu dengan kenaikan sebanyak 806,000 tong.
 Peningkatan ini akan menjadi yang pertama direkodkan sejak bulan Mei, sekiranya data rasmi yang dikeluarkan Pentadbiran Maklumat Tenaga AS (EIA) juga melaporkan kenaikan dalam inventori minyak mentah.
Penularan varian Delta yang sangat cepat terus mendorong peningkatan kes jangkitan di seluruh dunia, membuatkan pasaran bimbang dengan pemulihan permintaan global yang dicapai setakat ini akan terjejas
Sementara itu, keputusan OPEC+ untuk terus meningkatkan pengeluaran minyak juga memberi tekanan buat pasaran di tengah permintaan yang goyah daripada ekonomi-ekonomi utama dunia.
Pada minggu lalu, China melaporkan penurunan dalam import minyak mentahnya, sejajar dengan pemulihan dalam beberapa data eknomi lain yang menunjukkan pertumbuhan perlahan di negara itu.


Selepas Data CPI AS, Boleh Ke AUD/USD Naik Tinggi Lagi?

Boleh ke jangka harga pada carta pasangan mata wang AUD/USD akan naik lebih tinggi?
Kecenderungan harga lebih memihak kepada pergerakan harga ke paras lebih tinggi selepas trader menilai terbitan data inflasi Amerika Syarikat (AS) pada sesi New York malam tadi.
Kadar inflasi yang semakin menurun dilihat semakin menguatkan jangkaan untuk Federal Reserve (Fed) beralih ke arah pelonggaran dasar monetari.
Justeru, US dolar yang akan melemah kesan daripada dasar yang lebih longgar itu akan mendorong kenaikan harga berlaku pada carta AUD/USD.
Namun, ada kekangan yang trader perlu tahu.
Faktor yang menghalang US dolar daripada mengalami penyusutan lanjut adalah berdasarkan laporan data pekerjaan NFP AS yang terbit pada Jumaat lalu menampilkan bacaan yang memberangsangkan.
Ini dilihat membuka ruang untuk Fed menyambung langkah menaikkan kadar faedah dalam usaha untuk turunkan inflasi, sekaligus akan membuatkan nilai US dolar mengukuh.
Jika diteliti carta AUD/USD, berlaku lonjakan mencapai paras 0.68180 ketika reaksi awal terbitan data inflasi semalam.
Namun, sejurus kemudian harga terjun semula ke paras lonjakan bermula iaitu sekitar 0.67500 dan perlahan mengakhiri dagangan sesi New York.
 Menyambung dagangan pada hari ini (Khamis), sehingga setakat awal sesi Eropah, harga perlahan meniti di atas paras sokongan Moving Average 50 (MA50) pada rangka masa 1 jam di carta AUD/USD menunjukkan isyarat persediaan pergerakan bullish buat harga.
Jika kenaikan kembali diteruskan lagi, paras ketinggian dicapai semalam bakal diatasi sebelum harga meneruskan ke ketinggian terbaru 11 minggu.
Sasaran untuk kenaikan yang diteruskan adalah menuju sekitar zon tumpuan 0.69000.
Namun jika harga menjunam di bawah paras sokongan MA50, akan menjadi petanda untuk penurunan harga lebih rendah mungkin berlaku.
Harga bakal turun menuju zon RBS (resistance become support) 0.67000 sebelum reaksi harga yang dipamerkan di zon itu akan dinilai bagi menentukan pergerakan selanjutnya.
Susut lebih rendah akan menjangkakan harga ke sekitar 0.66500 dan meneruskan pergerakan bearish.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Minit Mesyuarat RBA, Pasaran Pekerjaan Australia Masih Mencabar

Rizab Bank Australia (Reserve Bank of Australia, RBA) menjangkakan pertumbuhan ekonomi negara ini akan terus suram sebelum mendapat momentumnya semula, dalam minit mesyuarat yang dikeluarkan pada Selasa berdasarkan mesyuarat yang telah dibuat pada 6 Disember.
Minit mesyuarat itu menyatakan, “pertumbuhan pada hujung tahun ini dijangka susut sebelum naik semula kepada potensi tahap yang boleh dicapai, disokong oleh kadar faedah yang rendah dan kadar tukaran matawang yang rendah sejak 2013”.
Pembuat polisi dalam RBA juga berpendapat pertumbuhan ekonomi atau KDNK (Keluaran dalam negara kasar) dijangka rendah berbanding jangkaan yang telah dibuat pada November, tetapi pihak RBA masih kekurangan data untuk menentukan potensi yang akan dibawa oleh kelemahan pertumbuhan ini.
Data KDNK (GDP) yang dikeluarkan sebelum ini menunjukkan pertumbuhan Australia susut begitu banyak pada suku ketiga yang mampu membawa ekonomi kepada kemelesetan pertama sejak 25 tahun lalu.
KDNK (GDP) jatuh sebanyak 0.5% pada September berikutan pengeluaran (output) yang melemah di beberapa sektor seperti eksport, peorbelanjaan awam dan pelaburan swasta. Penganalisis mengatakan ekonomi dilihat konsisten dengan pasaran buruh yang lemah tahun ini.
 Pada mesyuarat baru-baru ini, RBA mengambil keputusan untuk mengekalkan kadar faedah (cash rates) di paras 1.5%.
Pembuat polisi RBA menjangka ekonomi akan menguat semula berikutan kejatuhan dalam aktiviti galian (mining) semakin berkurangan, akan memperbaiki KDNK (GDP) semula dari masa ke semasa.
Dalam sektor pekerjaan, pekerjaan sepenuh-masa semakin meningkat dalam beberapa bulan ini yang memberi keyakinan kepada pasaran pekerjaan Australia. Secara keseluruhan, pertumbuhan dalam sektor pekerjaan adalah perlahan sejak beberapa tahun ini walaupun kadar pengangguran semakin berkurang dan lonjakan dalam pekerjaan sambilan.
Pasaran pekerjaan Australia menambah 39,100 pekerjaan bulan lalu yang dilaporkan minggu lepas berbanding lonjakan kepada 39,300 dan 41,500 pada bulan sebelum itu. Kadar pengangguran pula berada di paras 5.7%.


Data China Yang Suram Menekan Dolar Australia. Data Jualan Runcit AS Dan Inflasi Kanada Jadi Tumpuan.

Dagangan Asia hari ini menyaksikan matawang AUD meneruskan kemerosotannya selepas data ekonomi daripada China mengeluarkan bacaan yang suram daripada sebelum ini dan di bawah jangkaan pasaran.
Data jualan runcit China naik hanya 7.2% pada April 2019, perlahan daripada 8.7% pada tempoh sebelumnya dan di bawah jangkaan pasaran 8.6% manakala data pengeluaran industri China meningkat sebanyak 5.4% pada April 2019, merosot daripada kenaikan 8.5% pada bulan sebelumnya. Jangkaan pasaran adalah 6.5%.
Bacaan pengeluaran perindustrian dan jualan runcit yang di bawah sasaran mengesahkan bahawa ekonomi negara kedua terbesar di dunia hilang momentum pada bulan April sekaligus menambah ketegangan perdagangan AS-China.
 Dalam penampilan matawang Euro pula, Euro meningkat selepas data KDNK yang dikeluarkan oleh Jerman di mana bacaan mencatatkan kenaikan sebanyak 0.4% untuk suku tahun pertama 2019 selepas menunjukkan tiada kenaikan pada suku tahun sebelum ini dan sama seperti jangkaan pasaran untuk kenaikan 0.4%.
Tumpuan pasaran pada sesi New York hari ini akan beralih kepada data ekonomi daripada Amerika Syarikat iaitu data jualan runcit yang bakal memberi cerminan kepada pertumbuhan KDNK AS. Pasaran mengjangkakan terdapat kenaikan dalam data ini atas faktor peningkatan dalam harga petrol, purata pendapatan yang menaik dan sektor pekerjaan yang mengukuh.
Tidak lupa juga kepada data tumpuan Bank of Canada iaitu kadar inflasi yang akan hadir sama seperti data jualan runcit Amerika Syarikat di mana unjuran pelabur akan ada peningkatan dalam kadar inflasi ini berikutan tinjauan IVEY PMI menunjukkan komponen harga mengalami kenaikan.


Pasaran Minyak Semakin Stabil, Harga Brent Naik Menghampiri $60

Harga minyak meneruskan peningkatan pada hari Jumaat dengan Brent semakin hampir ke paras $60 per tong, didorong dengan pasaran yang semakin seimbang selepas Putera Mahkota Arab Saudi berkata akan menyokong lanjutan had pengeluaran minyak yang diketuai oleh OPEC.
Pasaran hadapan Brent di ICE naik 7 sen atau 0.12% kepada $59.37 pada jam 11.30 pagi.
Brent telah naik kepada paras tertinggi tahun ini serta telah melebih paras harga yang susut sejak pertengahan tahun 2015 yang lalu.
Minyak West Texas Intermediate (WTI) didagangkan sekitar $52.66, naik 0.04%, stabil berdekatan dengan penutupan harga sesi lalu, dan masih kekal naik menghampiri paras tertinggi tahun ini sekitar $55, selepas jatuh mendadak sejak bulan Mac yang lalu
 “Harga minyak meningkat tinggi semalam dengan Brent menghampiri harga $60, disokong oleh komen Saudi yang bersetuju untuk melanjutkan pemotongan pengeluaran minyak sehingga akhir tahun 2018”, kata Jeffery Halley, ketua analisis pasaran dariapda OANDA Singapura.
Putera Mahkota Arab Saudi, Mohammad bin Salman menyatakan kerjaan bersedia menyokong lanjutan had pengeluaran minyak bagi membantu menstabilkan permintaan dan penawaran komoditi hitam.
Antara faktor lain yang menyokong pengukuhan harga adalah krisis geopolitik di Iraq dan Iran yang mengakibatkan penurunan eksport dan pengeluran minyak.
Walaupun OPEC dijangka akan melanjutkan pemotongan bagi menstabilkan pasaran, pengeluaran minyak mentah US terus menekan usaha OPEC mengekang lebihan bekalan global.
Energy Information Administration (EIA) melaporkan pengeluaran minyak US naik 1.1 juta tong sehari kepada 9.5 juta tong pada minggu yang berkahir 20 Oktober lalu.


Kenyataan BoJ Menyekat Pergerakan Yen!

Yen melemah pada Rabu selepas pelabur matawang terbabit bertindak balas mengenai kenyataan BoJ. Bank of Japan dilaporkan berpotensi membuat perubahan kepada pelonggaran dasar Jepun.
Sementara itu, kiwi melantun semula daripada kejatuhan awal sesi yang disebabkan oleh data defisit akaun semasa yang semakin meluas.
USD/JPY meningkat 0.46% dalam sesi ini. Spekulasi mengenai perubahan dasar ini meluas berikutan artikel di dalam laporan harian Nikkei. Dalam artikel terbabit, bank pusat Jepun dikatakan bakal meluaskan dasar kadar faedah negatif dengan sasaran pembelian asset, termasuk hutang kerajaan yang bernilai 80 trillion yen.
 USD/JPY, 30 minit
Sementara itu, US Dollar Index yang mengukur kekuatan Greenback kali terakhir dinilai pada 95.61.
Semalam, US Dollar mencatat keuntungan berbanding matawang utama lain dan didagang lemah selepas menerima komen agresif dari Lael Brainard.

Isu Hangat Yang Terselindung Disebalik Penurunan Ringgit!


Dagangan Logam Naik Mendadak dan Langsung Tidak Mempedulikan Isu Mogok di Chile!

Harga copper mula mencanak naik hari ini apabila ancaman mogok terhadap sebuah lombong utama di Chile langsung tidak memberi kesan terhadap dagangan komoditi itu. Dalam masa yang sama, emas menjunam dalam sesi dagangan yang agak perlahan.
Saham BHP Billiton iaitu syarikat pelombongan milik Australia jatuh hampir 1 peratus selepas satu laporan mengatakan bahawa lombong tembaga Escondida di Chile yang merupakan lombong terbesar di dunia itu akan menghentikan pengeluaran berikutan mogok pekerja pada hari Khamis.
Reuters juga melaporkan bahawa tindakan ini diambil kerana BHP tidak boleh menjamin keselamatan 80 orang pekerja yang telah diberi kuasa oleh kerajaan Chile untuk kekal di lombong Escondida bagi melaksanakan tugas kritikal seperti penjagaan peralatan dan pematuhan protokol alam sekitar.
Dalam masa yang sama, dagangan copper di Comex meningkat sebanyak 0.08 peratus kepada $2.639 Pound kerana hampir tidak bertindak balas dengan pelan mogok.
 Semalam pelabur memberi tumpuan terhadap isu politik di Perancis dengan National Front Leader, Marine Le Pen mengumumkan hasratnya untuk mengeluarkan Perancis dari Zon Euro.
Selain Perancis, pelabur juga memberi tumpuan kepada beberapa negara di dalam Zon Eropah yang turut terlibat dengan pilihanraya tahun ini. Selain itu, pilihanraya di Belanda turut dijadual akan diadakan pada Mac, diikuti Jerman pada bulan September. Di Itali, pilihanraya juga mungkin akan diadakan selepas Perdana Menteri Itali, Matteo Renzi berkata beliau akan menggesa pilihanraya untuk diadakan lebih awal.
Elemen risiko politik yang wujud di Amerika Syarikat juga memaksa pelabur memberikan tumpuan terhadap sebarang rancangan atau perubahan dasar yang direncanakan oleh Presiden Amerika Syarikat, Donald Trump.
Ketidaktentuan ekonomi dan politik yang wujud seringkali memberi manfaat buat emas sebagai asset pelaburan yang lebih selamat dari matawang.
Suga Ada Harapan Besar Terhadap Pertemuan Shinzo Abe dan Trump Minggu Ini!


Pelabur Masih Belum Lega Walaupun GOLD Dah Naik

Pergerakan harga emas masih mendatar namun semakin menunjukkan corak menaik harga walaupun kenaikan perlahan yang dipamerkan.
Hal ini adalah disebabkan penyusutan semula US dolar dalam pasaran berikutan pelabur kembali optimis terhadap pakej rangsangan ekonomi Amerika Syarikat (AS) untuk mencapai persetujuan sebelum pilihan raya Presiden.
Namun penyusutan US dolar dilihat tidak begitu ketara dalam suasana pasaran yang masih berwaspada terhadap sebarang perubahan sentimen yang boleh mengubah arah pergerakan harga.
Buat waktu ini, harga emas kekal didagangkan di atas paras $1900 yang menjadi paras sokongan harga sejak minggu lalu.
Pada carta XAU/USD, harga beberapa kali menguji paras sokongan 1900.00 sebelum bergerak di atas paras sokonagan Moving Average 50 (MA50) pada rangka masa 1 jam pergerakan harga.
Kenaikan tertinggi harian semalam sekadar menguji zon SBR (support become resistance) sekitar 1914.00 yang menjadi rintangan pada kenaikan harga sejak beberapa hari lalu.
 Namun, dagangan yang bersambung pada hari ini (Rabu) telah melihatkan harga bergerak lebih tinggi melepasi zon tersebut dengan jangkaan trend menaik harga dapat diteruskan.
Kenaikan seterusnya dilihat akan menguji zon resistance minggu lalu sekitar 1930.00 untuk membolehkan harga mencatatkan paras ketinggian terbaru 4 minggu melepasi paras tersebut.
Penurunan semula harga pula akan menjadikan paras 1900.00 sebagai petunjuk perubahan trend bearish buat harga emas.
Penurunan lebih rendah dijangkakan sehingga ke zon support terhampir sekitar paras 1875.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Uji Semula Zon Rintangan Harga Minggu Lalu

US dolar terus bergerak lemah ke paras terendah beberapa bulan berbanding mata wang Eropah serta mata wang komoditi berikutan corak penurunan dipaparkan semula pada hasil perbendaharaan Amerika Syarikat (AS) ke paras 1.60% semula selepas peningkatan sebelum ini telah berjaya mencapai paras 1.70%.
Kadar faedah AS dijangka akan kekal rendah untuk tempoh yang lebih panjang membuatkan nilai US dolar terus menerima tekanan.

Pada carta harga pasangan mata wang EUR/USD, harga kembali meningkat semula selepas bergerak sedikit susut pada sesi Asia semalam. Peningkatan harga pada sesi Eropah dilihat lebih didorong oleh penyusutan US dolar dengan ketiadaan faktor yang kuar menyokong pengukuhan Euro.
Harga kembali berlegar semula dalam julat zon resistance 1.21800-1.21500 seperti yang diuji pada dagangan minggu lalu.
Berkemungkinan harga mengalami sedikit kesukaran untuk tembusi zon tersebut ekoran momentum kenaikan harga tidak begitu memberangsangkan.
 Namun jika harga berjaya lepasi zon tersebut, jangkaan harga akan meneruskan kenaikan lebih tinggi menuju paras sekitar 1.22500 untuk menguji rintangan pada Februari itu.
Sebaliknya, jika situasi penurunan harga kembali terjadi selepas harga masih gagal tembusi zon resistance semasa, harga dilihat akan kembali semula ke zon RBS (resistance become support) 1.20900-1.20600.
Penurunan lebih rendah akan menuju pula ke zon support tumpuan pada 1.20000 namun memerlukan faktor yang kuat menyokong semula pengukuhan US dolar dalam pasaran.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Boleh Ke GBP/USD Capai Semula Ke Paras $1.4000?

Situasi penyusutan US dolar yang berkemungkinan bersambung pada dagangan minggu ini akan memberi ruang untuk mata wang Eropah termasuk Pound untuk mencatatkan peningkatan.
Berbeza berbanding Euro, pergerakan Pound pada minggu lalu agak terhad untuk membuat kenaikan, sebaliknya mempamerkan corak penurunan harga.
Ketidaktentuan Brexit melibatkan isu Ireland Utara dilihat akan memberi tekanan terhadap Pound pada minggu ini selepas data-data ekonomi tumpuan UK yang diterbitkan minggu lalu gagal melonjakkan mata wang tersebut.
Pada carta harga pasangan GBP/USD, harga telah susut dari paras ketinggian 1.4000 minggu lalu selepas menguji zon rintangan tersebut sehingga mencecah ke paras 1.38300 di zon RBS (resistance become support).
Selepas gagal menembusi halangan Moving Average 50 (MA50) pada rangka masa 1 jam pergerakan harga di carta GBP/USD sehingga penghujung minggu lalu, harga memulakan dagangan minggu ini di sesi Asia dengan menembusi halangan MA50 tersebut untuk memberi isyarat awal perubahan trend.
Harga perlu melepasi paras 1.39000 atau lebih tinggi untuk petunjuk lebih jelas bagi kenaikan harga yang selanjutnya.
 Kenaikan harga dilihat akan kembali menguji sekali lagi rintangan 1.4000 setelah gagal pada minggu lalu. Seterusnya, sasaran paras ketinggian lebih tinggi dilihat berada di apras 1.41000.
Namun jika Pound gagal menahan tekanan pada minggu ini, pelabur berkemungkinan menyaksikan kejatuhan harga lebih rendah melepasi zon RBS 1.38000.
Penurunan lebih rendah harga boleh menuju sehingga ke zon support 1.37000 yang dicecah harga pada dagangan awal April yang lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex : Euro Matawang Terkuat, JPY Paling Lemah

US dollar melemah pada awal sesi dagangan hari Isnin dengan matawang safe-haven juga turut melemah pada awal sesi Eropah. Pasaran tertumpu kepada mesyuarat negara G7 pada Sabtu dan Ahad dengan Presdien Trump meninggalkan perhimpunan itu lebih awal dan tidak membuat kenyataan media bersama negara yang lain.
Indeks US dollar yang mengukur kekuatan matawang greenback berbanding matawang utama yang lain naik 0.09% setakat pada pukul 2.58 petang.
Major pair EUR/USD membuat kenaikan sebanyak 0.31% dengan GBP/USD naik 0.14%. USD/JPY  setakat ini membuat kenaikan 0.43%, USD/CAD pula naik 0.36% dengan USD/CHF naik sehingga 0.09%. Pair AUD/USD dan NZD/USD masing-masing menguat sebanyak 0.12% dan 0.04%.
 Matawang paling kuat setakat ini adalah Euro dan GBP , manakala matawang paling lemah adalah JPY. Dengan menggabungkan matawang paling kuat dan lemah, pair EUR/JPY dan GBP/JPY masing-masing melemah sebanyak 0.79% dan 0.60%.
Perjumpaan negara G7 di Kanada berakhir dengan Trump meninggalkan mesyuarat itu lebih awal dan seterusnya mengkritik Perdana Menteri Kanada Justin Trudeau.
Trump ketika ini telah tiba di Singapura di mana beliau dijadualkan akan bermesyuarat dengan Kim Jong-Un pada Selasa.
Matawang Yen melemah dengan mendadak apabila pasaran melihat mesyuarat Trump dengan Jong-Un pada Selasa dijangka berjalan lancar.


Sentimen Ekonomi Zon-Eropah Melonjak Ke Paras Tertinggi 10-Tahun Lalu

Petunjuk sentimen ekonomi Zon-Eropah melonjak ke paras 111.1 pada Jun dari 109.2 sebelum ini. Bacaan kali ini juga melebihi jangkaan pasaran 109.5 yang tertinggi sejak Ogos 2007.
Keyakinan semakin kukuh dalam komponen industri dengan pengukuhan tempahan barangan perindustrian Zon Eropah. Selain itu, sektor pembinaan dan peruncitan juga merekod pengukuhan dengan kenaikan kecil dalam sektor perkhidmatan.
Keyakinan komponen pekerjaan meningkat mendadak dalam sektor pembinaan dengan sedikit perubahan dalam sektor industri dan perkhidmatan manakala sektor peruncitan merekod sedikit kejatuhan.
Negara-negara seperti Jerman dan Perancis merekod peningkatan tertinggi.
 Keyakinan pengguna juga turut meningkat secara signifikan pada tempoh sama dan keyakian dalam pertumbuhan Zon-Eropah dijangka berterusan.
Data kali ini sejajar dengan keyakinan Presiden Draghi terhadap ekonomi Zon Eropah dalam ucapannya pada Selasa.
Presiden Mario Draghi memberikan pandangan yang meyakinkan terhadap ekonomi Zon-Eropah pada Selasa, tetapi menegaskan ekonomi masih memerlukan polisi monetari yang akomodatif.
“Segala isyarat dalam ekonomi menunjukkan pengukuhan yang semakin meluas di Zon-Eropah,” kata Draghi dalam forum ECB di Sintra, Portugal.


Gagal Teruskan Lonjakan, GBP/USD Junam Semula 230 Pip!

Nilai Pound kembali menyusut semula pada Rabu semalam gagal untuk mempertahankan prestasi cemerlang di awal minggu yang pada mulanya mengukuh berbanding US dolar.
US dolar kembali mendapat rentak pengukuhan semula susulan sentimen pasaran yang dinilai berisiko semula dengan berita lonjakan kes harian Covid-19 terbesar di China sehingga mendorong tambah sekatan pergerakan di daerah Guangzhou.
Tumpuan akan terarah pada terbitan data inflasi Amerika Syarikat (AS) pada sesi New York malam nanti dan data pertumbuhan ekonomi UK pada Jumaat.

Meneliti pergerakan harga pada carta pasangan mata wang GBP/USD, harga yang sebelum ini memaparkan corak bullish 3 hari berturut-turut sehingga Selasa kemudiannya telah berubah arah pada Rabu semalam.
Selepas kenaikan mencapai paras ketinggian pada 1.16000 pada Selasa lalu, harga mula menunjukkan penurunan harian semalam sekitar 230 pips.
Harga yang susut di bawah paras 1.15000 turut melepasi paras sokongan Moving Average 50 (MA50) pada rangka masa 1 jam di carta GBP/USD memberi indikasi perubahan trend bearish.
 Penurunan telah mencecah paras sekitar 1.13400 di penghujung sesi New York sebelum ada lantunan perlahan bersambung ke sesi Asia pagi Khamis ini.
Namun, penurunan lebih rendah dijangka akan diteruskan untuk harga menguji pula paras sokongan awal minggu iaitu 1.13000.
Penurunan yang berjaya dilanjutkan seterusnya akan ke paras 1.12000 sebelum zon support 1.11000 akan jadi sasaran berikutnya.
Sebaliknya, jika berlaku lonjakan semula harga, rintangan terhampir dilihat berada pada zon 1.14500-1.15000 sebelum pelabur menilai isyarat perubahan trend semula.
Kenaikan yang diteruskan akan menuju kembali ke rintangan 1.16000 untuk catatkan paras ketinggian terbaru.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Harga Terbatas, EUR/USD Susut Ke Zon Support $1.1800

Sentimen pasaran pada penghujung minggu dinilai agak berisiko setelah data pertumbuhan ekonomi China sebagai ekonomi kedua terbesar di dunia yang diterbitkan semalam mencatatkan penurunan.
US dolar sedikit pulih pada dagangan Khamis semalam selepas kemerosotan nilai yang dialami susulan kenyataan bernada dovish oleh Pengerusi Federal Reserve (Fed) yang memberi isyarat untuk bank pusat mengekalkan dasar longgar bagi tempoh lebih lama.
Juga menyokong pemulihan US dolar semalam apabila data tuntutan faedah pengangguran Amerika Syarikat (AS) diterbitkan menurun walaupun tidak mencapai jangkaan angka sasaran.
Pelabur kekal berwaspada dengan menjangkakan US dolar akan kembali bergerak lemah dalam pasaran berkemungkinan bersambung sehingga minggu berikutnya.

Jika diperhatikan pergerakan harga pada carta pasangan mata wang EUR/USD, harga yang telah membuat kenaikan semalam mencapai paras 1.18500 kembali jatuh semula menyentuh paras 1.18000 pada zon support.
Pergerakan harga kemudiannya dilihat bergerak perlahan di bawah paras halangan Moving Average 50 (MA50) pada rangka masa 1 jam di carta EUR/USD memberi isyarat bearish semula.
 Bersambung pada sesi Asia pagi Jumaat, harga mendatar dan perlahan di atas paras 1.18000 dan reaksi harga pada zon support tersebut akan dinilai pelabur.
Sekiranya zon tersebut dilihat berjaya menyokong semula kenaikan harga seperti situasi minggu lalu, zon SBR (support become resistance) pada 1.19000 kekal menjadi paras sasaran tumpuan harga.
Kenaikan lebih tinggi melepasi zon tersebut akan mendorong jangkaan lebih tinggi ke paras 1.20000 pada pergerakan trend bullish yang lebih jelas.
Namun, sekiranya harga menjunam lebih rendah di bawah zon support 1.18000-1.17800, penurunan harga dijangkakan untuk menuju pula ke zon support seterusnya sekitar 1.17200-1.17000.
Untuk pergerakan US dolar di penghujung minggu, data jualan runcit AS yang akan diterbitkan pada sesi New York akan menjadi tumpuan para pelabur.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Pergerakan Matawang Menjelang Ucapan Jerome Powell Pada Hari Ini!

Matawang US dolar didagangkan kukuh dalam sesi dagangan Eropah pada hari ini menjelang ucapan Pengerusi Rizab Persekutuan Jerome Powell di Jackson Hole hari ini. Mesyuarat Jackson Hole adalah simposium tahunan bank-bank pusat dari seluruh dunia, yang diadakan di kawasan pergunungan Jackson Hole, Wyoming.
Indeks US dolar yang mengukur dolar greenback berbanding enam matawang utama mula didagangkan kukuh dengan peningkatan sebanyak 0.20% pada paras 98.23 setakat jam 8.30 p.m. US dolar juga didagangkan kukuh berbanding matawang safe haven iaitu yen dan swiss franc.
Disisi lain matawang yuan, chinese susut keparas terendah 11 tahun untuk dua hari berturut-turut manakala matawang sterling masih berada dalam posisi beli selepas mencatat pengukuhan susulan komen Angela Merkel.
 Sejak akhir-akhir ini dapat dilihat bahawa Powell sedang berhadapan dengan tekanan politik daripada Rumah Putih terutamanya daripada Trump agar memotong kadar faedah secara agresif. Trump mengatakan bahawa potongan kadar faedah sebanyak 100 mata asas adalah kadar yang ideal.
Data pembuatan di beberapa negara seperti China, Japan, Eropah dan kini AS juga telah mencatat pertumbuhan yang perlahan. Indek tempahan pengurus (PMI) AS telah jatuh dibawah paras 50 buat pertama kali dalam bulan Ogos. Walaubagaimanapun, permintaan domestik AS masih lagi kukuh dan ini menunjukkan sektor runcit AS kekal kukuh. ini menjadi salah satu alasan yang dapat dipertimbangkan bahawa tidak perlu potongan kadar faedah.
Baru-baru ini, Esther George yang merupakan Presiden the Fed cawangan Kansas dan Presiden Federal Reserve cawangan Philadelphia, Patrick Harker memiliki pandangan yang senada iaitu tidak perlunya potongan kadar faedah pada bulan September.


Adakah EUR/USD Akan Pamerkan Penurunan Ke Paras Terendah Terbaru Minggu Ini?

Matawang Euro masih bergerak lemah sejak minggu lalu berikutan masih lagi terkesan dengan faktor ekonomi zon Eropah yang masih terjejas.
Sebahagian negara Eropah masih melaksanakan pelonggaran sekatan pergerakan secara berperingkat dalam usaha untuk menggerakkan semula aktiviti ekonomi.
Sehingga penghujung minggu lalu, Sepanyol dan Itali melaporkan angka kematian terendah sejak Mac. Jerman juga turut melaporkan penurunan pada kadar kes jangkitan.
Ketua Ekonomi di bank pusat Eropah (ECB), Philip Lane mengulangi bahawa institusi sedang bersedia untuk meningkatkan lagi rangsangan ekonomi.
Pergerakan harga pada carta pasangan matawang utama EUR/USD dilihat bergerak mendatar pada minggu lalu dengan pergerakan lebih perlahan pada penghujung minggu.
Pada Jumaat lalu, harga cuba membuat lonjakan yang lemah melepasi paras sokongan Moving Average 50 (MA50) pada rangka masa 1 jam pergerakan harga, namun harga kembali turun semula.
Menyambung dagangan pada awal minggu ini harga masih bergerak perlahan dan mendatar di zon SBR (support become resistance) 1.08200 sebelum harga menunjukkan tanda-tanda penurunan pada awal sesi Eropah.
 Jika harga terus membuat penurunan, harga akan menguji paras support minggu lalu sekitar 1.07800 sebelum meneruskan penurunan lebih rendah menuju zon support sekitar 1.07300.
Namun jika harga membuat kenaikan, destinasi tumpuan adalah dilihat pada paras 1.09000 pada zon SBR melepasi paras ketinggian minggu lalu.
Kenaikan lebih tinggi akan menuju zon resistance pada ketinggian 1.10000 yang telah diuji pada awal dagangan Mei.
Pergerakan harga juga akan didorong oleh perubahan sentimen pasaran yang mempengaruhi dagangan US dolar dalam pasaran.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


BOJ Kekalkan Kadar Faedah – Ini Jangkaan Kesan Pergerakan Harga Pada USD/JPY

Keputusan mesyuarat dua hari polisi monetari oleh bank pusat Jepun diputuskan hari ini dengan Bank of Japan (BOJ) mengekalkan kadar faedah di paras -0.10% seperti sebelum ini sementara sasaran hasil pulangan kerajaan 10-tahun JGB kekal di paras sifar.
Keputusan untuk kadar faedah terus dikekalkan berdasarkan undian 7-2 dengan ahli mesyuarat Goushi Kataoka dan Yutaka Harada berbeza pendapat berbanding majoriti ahli yang lain.
Bank pusat tidak mengubah panduan hadapan polisi yang ditetapkan pada April lalu di mana, bank pusat bercadang untuk mengekalkan kadar faedah yang sangat rendah dengan tempoh masa yang dilanjutkan sekurang-kurangnya sehingga musim bunga tahun 2020 nanti.
Berdasarkan laporan Reuters berkenaan penilaian ekonomi oleh BOJ, ekonomi Jepun berkembang pesat walaupun kadar eksport dan pengeluaran terjejas ekoran kelembapan ekonomi luar negara.
Selain itu, bank pusat akan memantau bagaimana risiko penurunan pada ekonomi luar negara mempengaruhi sentimen korporat dan isi rumah di Jepun.
Secara teknikal, pergerakan pada carta harga pasangan matawang USD/JPY telah membuat penurunan sehingga melepasi paras zon support 107.900 sebelum ini mencatatkan paras terendah yang terbaru sejak fenomena ‘flash-crash’ awal Januari lalu.
Penurunan tersebut juga turut didorong oleh kejatuhan nilai dolar Amerika Syarikat susulan komen dovish bank pusat pada mesyuarat FOMC awal pagi tadi.
 Penurunan harga pada USD/JPY mampu mencecah ke paras sekitar support 107.077 (MagicS3) pada indicator Moshed Magic Line hari ini dengan mencatatkan lebih 100 pips penurunan harian sejak sesi pasaran Asia bermula.
Namun jika harga kembali membuat kenaikan semula, berkemungkinan pembetulan harga dijangka akan menguji paras Magic Pivot 108.203 hari ini yang berada pada zon SBR (support become resistance) yang terbaru.
Berwaspada juga terhadap kemungkinan aktiviti pengambilan keuntungan untuk posisi dagangan terdahulu pada setiap penghujung minggu.
Lihat gambar chart pasangan matawang USD/JPY untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko pada posisi dagangan anda.

Paras support: 107.792, 107.488, 107.077.
Paras resistance: 108.507, 108.918, 108.222.
Team INTRADAY menggunakan bacaan dan carta forex dari Broker SaracenMarkets.


Isu Ini Berpotensi Cetuskan Semula Perang Dagang AS-China

Pasaran saham Asia mula perlahan pada Jumaat berikutan kebimbangan terhadap ketegangan antara Amerika Syarikat dan China kembali meningkat.
Pasaran sebelum ini menikmati kelegaan setelah Amerika Syarikat dan China mengumumkan gencatan perdagangan dan bersetuju untuk mengadakan rundingan semula ketika pertemuan di persidangan kemuncak G20 di Osaka Jepun baru-baru ini.
Apa pula isu yang timbul kali ini?
Presiden Amerika Syarikat Donald Trump dalam kenyataan pada akaun media sosial Twitter beliau pada Khamis menuduh bahawa China tidak menepati janji untuk meningkatkan pembelian barangan produk pertanian dari Amerika Syarikat.
 “China mengecewakan kami apabila tidak membeli produk pertanian yang diusahakan oleh petani kami seperti yang dikatakan mereka sebelum ini”, berikut luahan oleh Trump.
Namun begitu, China menafikan bahawa mereka ada menyatakan janji sedemikian sebelum ini.
Dengan itu, pelabur menjangkakan isu ini berkemungkinan berpotensi untuk menjadi titik permulaan untuk perang dagang antara dua ekonomi besar dunia itu tercetus kembali.
Tumpuan pasaran pada hari ini juga akan terarah pada data imbangan dagangan China untuk bulan Jun, dengan penganalisis menjangkakan kadar eksport yang lemah berikutan penurunan pada permintaan global serta kenaikan tinggi oleh tarif Amerika Syarikat membebankan negara perdagangan terbesar di dunia itu.
Ekonomi China yang terjejas bakal mempengaruhi sentimen pasaran global dan antara yang turut menerima tempias adalah matawang komoditi seperti dolar Australia dan New Zealand.


Sentimen Terkini Pasaran Forex Pada Sesi Asia Hari Jumaat

US dollar berhadapan kesukaran dalam pergerakannya berhampiran paras terendah dua bulan yang lalu, di mana matawang Yen pula melemah secara keseluruhan pada sesi dagangan hari Khamis. Permintaan matawang safe-haven semakin berkurangan sejak Khamis dengan perubahan sentimen pelabur yang melihat konflik perdagangan AS-China berkemungkinan tidak banyak memberi kesan buruk kepada pertumbuhan global.
Indeks US dollar yang mengukur kekuatan matawang greenback berbanding enam matawang yang lain susut 0.02% setakat pada pukul 9.49 pagi.
Major pair seperti EUR/USD setakat ini membuat kenaikan 0.02%, di mana GBP/USD didagang meningkat 0.03%. USD/JPY pula naik 0.03%, dengan USD/CAD turut didagang tidak berubah. USD/CHF pula membuat penurunan 0.01%. Pair AUD/USD dan NZD/USD masing-masing mencatat penurunan 0.12% dan peningkatan 1.04%.
 Indeks US dollar jatuh lebih dari satu peratus pada minggu ini dengan aliran modal beralih daripada US dollar kepada matawang-matawang lain seperti matawang pasaran baru membangun (emerging market) selepas sentimen perang-dagang yang sedikit reda.
“Keyakinan terhadap isu perdagangan AS-China menghasilkan sentimen Risk-On sekaligus membuka jalan kepada kenaikan matawang Euro,” demikian kata Masafumi Yamamoto, ketua strategist forex di Mizuho Securities Tokyo.
Dalam perkembangan lain, pemimpin-pemimpin Kesatuan Eropah (EU) masih lagi bercelaru dalam isu Brexit di mana tiada pihak yang enggan mengalah dalam isu sempadan Ireland. Semalam berlangsung sidang media antara Presiden Majlis Eropah, Donald Tusk dan Perdana Menteri UK  Theresa May di mana Tusk menjelaskan bahawa tiada perjanjian Brexit tanpa sebarang penyelesaian yang jelas terhadap sempadan Ireland.


Inflasi Australia Turun Lagi! RBA Tarik Nafas Lega

Reserve Bank of Australia (RBA) mungkin sudah boleh menarik nafas lega selepas diperlihatkan dengan bacaan terbaru dalam data inflasi Australia.
Sesi Asia hari ini dihiasi oleh terbitan data inflasi yang menunjukkan tekanan harga di negara kanggaru itu semakin menurun dari paras tertinggi 33 tahun pada suku pertama.
Indeks harga pengguna (CPI) Australia meningkat 1.4% pada suku pertama, sedikit lebih tinggi daripada jangkaan 1.3% tetapi berkurang daripada 1.9% yang dicatatkan pada suku sebelumnya.
Sementara pada asas tahunan pula, CPI tanpa dijangka menunjukkan penurunan kepada 6.3% tahun ke tahun pada bulan Mac berbanding catatan sebelumnya pada Februari pada 6.8%.
 Terdahulu, RBA telah menetapkan kadar faedah tidak berubah pada mesyuarat polisi pada awal bulan ini, mengatakan inflasi sudah mencapai kemuncaknya.
Dengan bacaan terbaru data ini, pelabur meletakkan jangkaan bahawa bank pusat itu akan terus berpegang kepada pendirian dasar semasa pada mesyuarat yang akan berlangsung minggu depan.
Reaksi mata wang menunjukkan dolar Aussie merosot ke paras terendah 6 minggu, selain turut ditekan oleh dagangan US dolar yang lebih kuat di tengah-tengah sentimen pasaran yang berisiko.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Apa Jangkaan Arah EUR/USD Menjelang Data NFP Minggu Ini?

Pergerakan US dolar bersambung pada awal dagangan minggu ini dilihat masih mendatar dengan sentimen yang agak bercampur-campur.
Pasaran saham Wall Street menunjukkan peningkatan, memberi tekanan terhadap US dolar. Sementara peningkatan semula pada hasil bon 10-tahun Amerika Syarikat (AS) dilihat memberi sokongan terhadap raja mata wang itu.
Dagangan pada awal minggu ini juga turut dijangka perlahan sementara pelabur mungkin berwaspada menjelang laporan data pekerjaan NFP AS untuk bulan Jun yang akan diterbitkan pada Jumaat ini.

Dapat diperhatikan pada carta pasangan mata wang EUR/USD, harga bergerak mendatar sejak minggu lalu walaupun dilihat menunjukkan corak kenaikan yang lemah.
Harga berjaya bergerak di atas paras 1.19000 semula, namun masih belum melepasi paras halangan 1.20000.
 Paras ketinggian sekitar 1.19700 diuji pada Rabu dan Jumaat namun gagal untuk meneruskan kenaikan ke paras lebih tinggi.
Sekiranya pada minggu ini harga turun semula di bawah paras 1.19000, pelabur akan mula menjangkakan harga untuk membuat penurunan lebih rendah dengan paras tumpuan adalah pada zon support 1.18000.
Namun sekiranya harga membuat kenaikan pula dan melepasi halangan 1.2000, kenaikan lebih tinggi akan dijangkakan untuk menuju ke zon SBR (support become resistance) 1.20600-1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Jatuh Gara-Gara Peningkatan Jumlah Pelantar Minyak di AS

Harga minyak mentah jatuh pada Isnin seiring dengan peningkatan aktiviti penggerudian di Amerika Syarikat dan jumlah pemotongan bekalan dari OPEC yang agak memberi tekanan.
Dalam masa yang sama, penanda aras minyak Brent diniaga pada $51.47 setong manakala WTI mentah menyusut sebanyak 38 sen atau sebanyak 0.78 peratus pada $48.40 setong.
Harga komoditi ini kekal dalam tekanan berikutan kenaikan aktiviti penggerudian di Amerika Syarikat dan bekalan tinggi daripada OPEC walaupun mereka telah berjanji untuk mengurangkan pengeluaran sebanyak hampir 1.8 juta tong sehari.
 Menurut firma Baker Hughes, penggerudi minyak mentah di AS telah menambah sejumlah 14 buah pelantar minyak pada minggu sehingga 17 Mac, sekali gus menjadikan jumlah kiraan pelantar sebanyak 631 buah, yang paling tinggi sejak September 2015.
Hasilnya penggerudi minyak AS telah meningkat kepada lebih 9.1 juta tong sehari dari angka 8.5 juta tong pada Jun yang lepas.
Menurut penganalisis di AB Bernstein, pengurangan dalam pengeluaran OPEC yang bermula awal 2017 bakal menunjukkan kesan bermula pertengahan Mac dan April. Bagi minggu-minggu yang bakal datang, mereka menjangkakan pengurangan mendadak dalam import dan peningkatan terhadap produk tapisan.
China Berhak Untuk Mengawal Pasaran Domestik : Ketua Menteri Industri China